BlogMenai.com: May 2009\n'Dwi wedi bod yn ddigon ffol i geisio darogan etholiadau Ewrop yn gynnar - ac wedi gwneud hynny cyn i'r llanast treuliau gymryd yr agenda trosodd. Gellir gweld fy ymdrechion yma, yma ac yma. Bydd rhaid i mi geisio rhoi trefn ar bethau unwaith eto mae'n debyg.\nMi ddechreuais o'r blaen gyda'r Iwerddon. 'Dydi'r busnes treuliau heb effeithio ar y Weriniaeth wrth gwrs - a 'dydi pobl ddim yn poeni llawer am bethau felly yn y Gogledd. Fel hyn roeddwn yn gweld pethau ar y pryd:\nFF - 2 (4 ar hyn o bryd)\nFG - 4 (5)\nLlafur - 2 (1)\nSF - 2 (2)\nDUP - 1 (1)\nUUP - 1 (1)\nAnnibynnol - 2 (2)\nLibertas - 1 (0)\n'Dwi heb ewid fy meddwl rhyw lawer. 'Dwi'n meddwl bellach mai FF fydd yn cael y trydydd sedd yn North West ac nid Libertas. 'Dwi'n dal i feddwl y bydd Mary Lou McDonald yn cyflawni rhywbeth sy'n ymylu at fod yn wyrth gwleidyddol ac yn amddifadu FF o sedd yn Nulyn. 'Dwi hefyd yn eithaf siwr bellach mai SF fydd ar ben y pol yn y Gogledd ac na fydd yr SDLP yn ennill y drydydd sedd. Mae posibilrwydd mai'r ethafol TUV fydd yn mynd a hi (maent yn cynnal ymgyrch dda) - ond 'dwi'n aros efo'r UUP ar hyn o bryd. Felly 'dwi'n ei gweld hi fel hyn:\nFF - 3 (4 ar hyn o bryd)\nMae pob dim wedi newid yn Lloegr fodd bynnag. Fel hyn yr oeddwn yn gweld pethau ar y cychwyn:\nToriaid - 24\nLlafur - 10\nUKIP - 7\nLib Dems - 12\nBNP - 3\nY Blaid Werdd - 3\nTros yr wythnosau diwethaf mae UKIP wedi cryfhau eu sefyllfa, mae'r Toriaid yn wanach, ac mae Llafur mewn trwbl gwirioneddol. Dydi'r polau ddim yn awgrymu y bydd y BNP yn ennill seddau - ond fel 'dwi wedi egluro eisoes, dydw i ddim yn eu credu nhw. Felly fel hyn 'dwi'n gweld pethau 'rwan.\nToriaid - 20\nLlafur - 9\nUKIP - 12\nLib Dems - 11\nY Blaid Werdd - 4\n'Dydi Llafur ddim yn cwympo llawer oherwydd fy mod wedi eu gosod yn agos at 1 sedd y rhanbarth eisoes - mae'n anodd cael llai na hynny - hyd yn oed os ydi'r bleidlais yn syrthio'n sylweddol.\nYn yr Alban 'roeddwn yn ei gweld hi fel hyn o'r blaen:\nSNP 2 (2 o'r blaen)\nLlafur 1 (2 o'r blaen)\nToriaid 2 (2 o'r blaen)\nLib Dems 1 (1 o'r blaen)\n'Dwi'n meddwl y bydd y ffradach wedi niweidio'r Toriaid ac mai fel hyn y bydd pethau bellach:\nWnes i ddim darogan canlyniad Cymru ond mae yna ddau flogiwr sydd wedi - HRF a Hogyn o Rachub.\nBarn HRF ydi y bydd UKIP yn ennill sedd:\nMae HoR yn awgrymu y gallai Plaid Cymru gipio dwy - er ei fod yn cyfaddef ei bod yn anodd iawn darogan y tro hwn.\nMae rhesymu'r ddau flogiwr yn ddigon cadarn chware teg. Da iawn bois.\nMae'n debyg bod rhaid i mi geisio rhoi tro arni.\nY canrannau o'r blaen oedd:\nPlaid Cymru 17.4%\nLib Dems 10.5%\nO dan y system a ddefnyddir yn etholiadau Ewrop, i un blaid gael dwy sedd mae'n rhaid iddi ennill ddwywaith pleidlais y bedwaredd blaid. 'Dwi'n rhagweld y bydd canran Llafur yn syrthio mwy na 10% yng Nghymru. Efallai fy mod yn anghywir - 'dydi'r polau ddim yn darogan bod y gwymp am fod cymaint a hynny - ond 'dwi'n credu y bydd y gwymp yng Nghymru'n fwy na'r un Brydeinig.\n'Dwi ddim yn gweld cynydd sylweddol ym mhleidlais UKIP - roedd yr etholiad diwethaf yn dda iddynt. Efallai y byddant ar tua 12%. Bydd y Lib Dems yn aros lle y maent. 'Dwi'n gweld y rhan fwyaf o'r 10% + y bydd Llafur yn ei golli yn hollti rhwng Plaid Cymru a'r Toriaid - ond bydd y rhan fwyaf ohono'n mynd i'r Blaid. Mae dau prif reswm am hyn - yn gyntaf mae'r Toriaid wedi eu niweidio gan yr helynt treuliau tra bod y Blaid yn eithaf clir o'r holl strach. Yn ail mae'r ffaith bod y Blaid mewn clymblaid efo Llafur yng Nghaerdydd yn i gwneud yn haws i bleidleiswyr Llafur fwrw pleidlais brotest i'r Blaid - dydi'r cam ddim mor fawr na phetai'r bleidlais brotest yn mynd i'r Toriaid neu UKIP.\nMae yna un peth bach arall hefyd. Yn 1999 cafodd y Blaid bron i 30% o'r bleidlais. Byddai dod o fewn 4% i hynny'n deygol o sicrhau'r ail sedd. Felly 'dwi'n ei galw hi yn:\n'Dwi hefyd yn credu y gallai Llafur ddod yn drydydd.\nPosted by Cai Larsen 2 comments:\nLabels: Etholiadau, Ewrop\nO diar - mae pethau'n mynd yn waeth\nYn ol Telegraph fory mae unarddeg aelod o'r cabinet Llafur wedi gwneud i'r trethdalwr dalu am gyngor iddyn nhw eu hunain ar sut i osgoi talu trethi.\nA chyn ein bod wrthi ar dreuliau Aelodau Seneddol, cwis bach.\nPwy ydi'r unig Aelod Seneddol o Ogledd Cymru i wrthod datgelu ei manylion treuliau i Dail y Post, pam y gwrthododd wneud hynny a phwy sy'n cael ei gyflogi ganddi?\nAtebion ar gerdyn post os gwelwch yn dda.\nPosted by Cai Larsen No comments:\nYdi hi'n bosibl dibynnu ar y polau Ewropeaidd\nYn ol y Guardian ddoe maent wedi comisiynu pol piniwn gan ICM ar gyfer etholiadau Ewrop. Dyma'r canlyniadau:\nAr yr olwg gyntaf byddai'r rhain yn ganlyniadau gwael iawn i'r ddwy brif blaid. Ond 'dydyn nhw ddim - mae etholiadau Ewrop yn bethau tra gwahanol i rai San Steffan. Dyma oedd canlyniadau etholiadau Ewrop 2005:\nLib Dems 15%\nFelly os ydi pol y Guardian yn gywir bydd y pleidiau mawr Prydeinig yn cryfhau a bydd pleidlais y pleidiau llai yn syrthio'n sylweddol, a bydd y BNP yn cael eu chwalu. Bydd Llafur yn gwneud yn well nag y gwnaethant gwta flwyddyn cyn eu buddugoliaeth gyfforddus yn etholiadau San Steffan yn 2005.\nMi fedra i gredu'r ffigyrau am y Blaid Werdd, SNP / Plaid Cymru a'r Toriaid i raddau. Mae'r gweddill yn nonsens llwyr. Bydd Llafur yn polio ymhell o dan 20% - efallai y byddant cyn ised a 15%. Bydd y Toriad rhwng 25% a 30% a bydd y ddwy blaid adain dde rhyngddynt yn cael pleidlais uwch nag un y Toriaid. Bydd UKIP yn dal eu tir neu'n cynyddu eu pleidlais,a bydd y pleidlais y BNP rhwng 7% a 10%. Byddant yn ennill nifer o seddi.\nPosted by Cai Larsen 1 comment:\nLabels: Etholiadau, Ewrop, Polau Piniwn\nY Daily Post a Lwfansau Plaid Cymru\nMae Dail y Post yn poeni'n arw bod yr hen Plaid Cymru ddrwg 'na wedi gorfodi trethdalwyr sy'n pleidleisio i'r Blaid Lafur i dalu swm anferthol o £4,500 tuag at uwch gyhuddo'r cyn brif weinidog diarhebol o gelwyddog Mr Tony Blair.\nYr hyn sydd ganddynt ydi bod y tri aelod seneddol Plaid Cymru wedi defnyddio rhan o'u lwfansau cadw swyddfa ac ati i dalu am gyngor cyfreithiol ynglyn a'r posibilrwydd o uwch gyhuddo Blair. Mae'r defnydd yma o bres y trethdalwr yn cymaint o stwmp ar stumog y Daily Post, maent wedi mynd ati i greu stori tudalen flaen o'r mater.\nAm rhyw reswm 'dydi'r stori ddim yn nodi mai cost y rhyfel hwnnw i drethdalwyr Unol Daleithiau'r America oedd $1,600,000,000,000,000,000, na bod 4,296 o'r dywydiedig drethdalwyr wedi eu lladd yn y rhyfel (heb son am y 110,600 o Iraciaid a laddwyd wrth gwrs).Yn ffodus roedd pethau'n rhatach ym Mhrydain - 179 o farwolaethau milwrol yn unig a chost i'r trethdalwr o £5,300,000,000, ond 'dydi'r Post ddim yn son am hynny chwaith.\nY prif reswm bod Prydain wedi cymryd rhan yn yr ymarferiad gorffwyll o ddrud (yn ariannol ac o ran y bywydau pobl) yma ydi bod y llywodraeth Lafur wedi rhaffu un celwydd ar ol y llall er mwyn creu argraff bod bygythiad o gyfeiriad Irac.\nFedra i ddim honni mai'r grwp atgas o bapurau mae'r Daily Post yn perthyn iddo - Trinity Mirror - oedd y mwyaf euog o bell ffordd o bedlera propoganda Blair yn y misoedd cyn y rhyfel. Serch hynny, pe byddai'r wasg - Trinity Mirror yn gynwysiedig - ar y pryd heb fod mor bathetig o grediniol o gelwydd gwleidyddion, hwyrach na fyddai'r trethdalwr wedi orfod dod o hyd i biliwn ar ol biliwn o bunnoedd i dalu am antur oedd wedi ei chyfiawnhau gan llond trol o gelwydd.\nPosted by Cai Larsen 6 comments:\nLabels: Adam Prie, Daily Post Llafur, Elfyn Llwyd, Hywel Williams, Rhyfel\nMorrisons y Mrs a charchar Caernarfon\nMae gan y Mrs acw berthynas ryfedd efo Morrisons. Mae'n debyg gen i mai hi ydi prif gwsmer Morrisons Caernarfon, mae'n ymweld a'r lle rhyw ben pob dydd. Y rheswm am hyn ydi am ein bod yn byw gyferbyn a'r lle ac mae'n ei drin fel rhyw fath o siop gornel. Does ganddi ddim mynediad i gar yn ystod y dydd, felly croesi'r ffordd gyda bag llaw ydi'r peth hawsaf.\nFodd bynnag mae'r lle yn dan ar ei chroen, a'r prif reswm am hynny ydi Seisnigrwydd y lle. Un o Gaerdydd ydi Lynne, a 'doedd ganddi ddim llawer o Gymraeg nes iddi ddysgu pan oedd yn ei harddegau hwyr, ac mae arddeliad y sawl a gafodd droedigaeth yn aml yn fwy tanbaid nag un neb arall. Gan ei bod yn mynychu'r lle mor aml mae'n 'nabod pawb sy'n gweithio ar y tils, ac mae'n gwybod pa iaith maent yn ei siarad. Dyma sampl am ychydig ddyddiau diweddar o iaith y sawl oedd yn gweithio ar y tils (Saesneg yn gyntaf - Cymraeg yn ail):\n'Dydi hyn ddim yn anarferol - tebyg ydi'r gymysgedd pob dydd, pob wythnos.\nMae'r ffigyrau hyn yn debyg i'r hyn y byddai rhywun yn ei ddisgwyl petai'r siop yn cyflogi pobl o Gymru ben baladr - ond dydi hi ddim - cyflogi pobl o gylch Caernarfon mae hi. 'Does yna ddim un stryd yng Nghaernarfon gyda llai na 50% yn siarad Cymraeg, ychydig iawn sydd yna gyda llai na 70% yn siarad yr iaith honno, ac mae efallai hanner strydoedd y stadau dosbarth gweithiol mawr - y llefydd y byddai dyn yn disgwyl fyddai'n cyflenwi gweithwyr til Morrisons - efo mwy na 90% yn siarad Cymraeg. 'Dydi proffeil ieithyddol y pentrefi sy'n amgylchu'r dref ddim yn gwahanol iawn i hyn (ag eithrio'r Felinheli, sydd mymryn yn llai Cymreig).\n'Rwan, ar yr olwg gyntaf mae'r gwahaniaeth rhwng y ganran o'r sawl a gyflogir gan Morrisons sy'n siarad Cymraeg a'r hyn y gellid ei ddisgwyl yn syfrdanol, ac yn awgrymu bod rhagfarn gwrth Gymreig wedi ei wreiddio'n dwfn ym mhrosesau cyflogi'r arch farchnad. Mae'r ffaith bod canran uchel o'r bobl sy'n gwneud yr un gwaith yn Tesco (sydd wedi ei leoli ar yr ochr arall i'r dref) yn cadarnhau'r argraff yma. Mae'r rhan fwyaf o'u staff nhw yn siarad Cymraeg.\nMae yna ychydig mwy i'r stori wrth gwrs. Mae'r rhan fwyaf o fusnesau preifat yng Nghaernarfon yn cyflogi rhywfaint mwy o bobl ddi Gymraeg nag y byddai rheolau tebygolrwydd syml yn eu hawgrymu. Mae yna reswm da am hyn. Oherwydd nad yw'n hawdd cael unrhyw swydd yn yr ardal yn y sector gyhoeddus heb fod a gwybodaeth o'r Gymraeg, ychydig iawn o'r di Gymraeg sy'n cael eu cyflogi yn y sector honno. O ganlyniad mae'r pwll o bobl sy'n chwilio am waith yn y sector breifat yn gwahanol o ran proffeil ieithyddol i un yr ardal yn ei chyfanrwydd.\nSerch hynny mae llwyddo i gyflogi 75% o bobl di Gymraeg mewn ardal lle mae efallai 85% yn siarad y Gymraeg yn gryn gamp. Mae'n amlwg bod rhesymau eraill ar waith.\n'Dwi'n siwr bod yna amrediad o resymau am y sefyllfa, rhai'n gymhleth, rhai'n syml - ond mae'r rheswm canolog yn sobor o syml. Mae rheolwyr adnoddau dynol (fel mae swyddogion personel yn cael eu galw y dyddiau hyn) mewn sefydliadau mawr bron yn ddi eithriad yn Saeson dosbarth canol. Pan maent yn cyfweld hogan o Gefn Hendre neu 'Sgubor Goch maent yn debygol o gael trafferth hyd yn oed deall y fersiwn o'r Saesneg a siaredir ganddi. Er bod pobl y dref yn siarad Saesneg yn rhwydd (roedd Gaernarfon yn ddwyieithog ymhell, bell cyn i'r rhan fwyaf o bobl cefn gwlad ddysgu Cymraeg) mae'r dafodiaeth yn y ddwy iaith yn cael ei siarad yn gyflym iawn ac mae dylanwad y Gymraeg yn drwm iawn ar y Saesneg (a'r Saesneg ar y Gymraeg o ran hynny). O ganlyniad mae mewnfudwraig o Cheshire yn swnio fel petai ganddi sgiliau cyfathrebu llawer gwell na'r hogan o Lon Arfon i'r sawl sy'n penderfynu pwy sy'n cael y swydd. Y gwrthwyneb sy'n wir o safbwynt mwyafrif cwsmeriaid y siop wrth gwrs.\nDaw hyn a ni at Tesco. Yn ddi amau mae eu rheolwr adnoddau dynol nhw yn ddi Gymraeg, ond mae'r rhan fwyaf o'r staff yn Gymry. Pam?\nYchydig flynyddoedd yn ol roeddwn yn chwarae sboncen yn rheolaidd yn erbyn y dyn oedd yn rheoli Tesco Caernarfon bryd hynny - Sais rhonc. Mi soniodd un diwrnod mor falch oedd ei fod wedi llwyddo sicrhau bod yr holl weithwyr til ag eithrio un yn siarad Cymraeg. Roeddwn wedi fy synnu gan y sylw a dywedais wrtho nad oeddwn yn ymwybodol fod y Gymraeg yn bwysig iddo. Ei ateb oedd - It isn't important to me, I couldn't care less - but I reckon that the customers wants to speak Welsh as they check out - & it's my job to give them what they want.\nDyma ydi cryfder mawr Tesco wrth gwrs - eu bod yn gallu meithrin diwylliant o ymateb yn hyblyg i anghenion a delfrydau eu cwsmeriaid. Dyma'r rheswm creiddiol pam bod y cwmni yn un mor rhyfeddol o lwyddiannus. Mae'n debyg bod strwythurau cyflogi Tesco a Morrisons yn debyg - ond bod diwylliant rheolaethol Tesco yn gallu cywiro gwall sy'n amlwg o safbwynt masnachol tra nad yw Morrisons yn llwyddo i wneud hynny.\nDaw hyn a ni yn ei dro at y carchar arfaethiedig. 'Dwi'n hollol argyhoeddiedig y gallai'r carchar fod yn gydadran allweddol i economi llwyddiannus yn y Gogledd Orllewin - ond bydd yn gyflogwr mawr - ac mae'n bwysig o safbwynt y Gymraeg yn ei phrif gadarnle nad ydi'n gyflogwr tebyg i Morrisons o safbwynt ieithyddol. Fydd yna ddim diwylliant Tescoaidd o ymateb i negeseuon y farchnad - dydi barn y cwsmer ddim ymysg prif flaenoriaethau clinc. Felly mae'n bwysig bod strwythurau cyflogaeth mewn lle sy'n sicrhau bod y gweithly yn adlewyrchu natur ieithyddol yr ardal. 'Dydw i ddim yn siwr bod hynny wedi digwydd yn y datblygiad cyfreithiol arall newydd yng Nghaernarfon - yr adeiladau Llys y Goron newydd ar hen safle Ysgol Segontium. Mae'n hanfodol bod strwythur cyflogaeth yn cael ei ystyried yn fanwl cyn, yn ystod ac wedi'r broses ymgynghori.\nLabels: Caernarfon, carchar, Y Gymraeg\nLib Dem Watch - rhan 1\nMae'r blog yma wedi dadlau yn y gorffennol mai'r Lib Dems ydi'r blaid futraf yn y DU, ac mai'r prif reswm am hyn ydi'r gwacter ideolegol sy'n ei nodweddu. Mae pleidiau di ideoleg yn cael eu gorfodi i wleidydda mewn ffordd fudur ac anonest ac i ganolbwyntio ar fanion oherwydd nad oes ganddynt unrhyw beth arall i'w gynnig i'r ddadl wleidyddol. 'Dydi'r Lib Dems eu hunain ddim yn derbyn hyn wrth gwrs - fel y gellir gweld o edrych ar sylwadau Peter Black yma.\nGan bod nifer o etholiadau ar y ffordd (wel dwy beth bynnag) 'dwi'n bwriadu postio ambell i gyfraniad yn edrych ar eu dull gwleidydda. Dyma ddechrau efo pamffled sydd ag enw rhywun o'r enw Alan Butt Philip ar ei ben. Mae'n debyg mai fo ydi eu prif ymgeisydd yn etholiad Ewrop ar Fehefin 4.\nDyma sydd gan Alan i'w ddweud am y Toriaid:\nBritain needs to work with other countries to get us out of recession.\nBut the Conservatives & extreme political parties like UKIP & the BNP want Britain to be isolated from Europe.\nThey consistently oppose working with other countries to create jobs, tackling crime & climate change.\nOften the Conservatives only agree with small fringe parties including UKIP & Sinn Fein.\nWe can't let the Conservatives isolate Britain too.\n'Rwan, mae pawb sy'n darllen y blog yma yn rheolaidd yn gwybod nad ydw i'n or hoff o'r Blaid Geidwadol - ond fyddwn i ddim yn breuddwydio ceisio eu pardduo efo nonsens fel hyn.\nBwriad y sylwadau ydi gwneud i'r Toriaid edrych yn eithafol trwy eu henwi yn yr un frawddeg a phleidiau sydd yng ngolwg llawer yn eithafol. Mae polisi'r Toriaid ar Ewrop yn gwahanol i un UKIP a'r BNP. Diweddu aelodaeth Prydain o'r sefydliad ydi eu polisi nhw. Gwrthwynebu'r intigreiddio pellach fyddai'n deillio o weithredu Cytundeb Lisbon mae'r Toriaid.\nYn rhyfedd iawn mae agwedd Sinn Fein at Lisbon yn y ffordd mae'n effeithio ar Iwerddon yn debyg iawn i un y Toriaid parthed Prydain. Dyna'r unig fater o unrhyw bwys mae'r Toriaid a Sinn Fein yn cytuno ynglyn a nhw. Ym mhob ffordd arall mae'r ddwy blaid cyn belled ag y gallant fod oddi wrth ei gilydd.\nYn wir, yn y gorffennol mae gweinidogion Toriaidd wedi awdurdodi llofruddio gwleidyddion Sinn Fein, ac mae arweinwyr presenol Sinn Fein, pan oeddynt yn cyflawni rol arall, wedi awdurdodi llofruddio gwleidyddion Toriaidd.\nOnd dydi hynny fotwm o ots wrth gwrs - y peth pwysig i'r Lib Dems ydi gallu stwffio enw'r ddwy blaid i'r un brawddeg mewn ymdrech i bardduo gwrthwynebwyr gwleidyddol - guilt by association, even where there's no association.\nPosted by Cai Larsen 5 comments:\nEtholiad yn yr haf?\nOs ydi hwn i'w gredu mae perygl i ni gael etholiad yn yr haf.\nMae met Gordon Brown - Nick Brown wedi nodi mewn neges Twitter (sydd bellach wedi ei dileu) mai ychydig o wythnosau fydd gan y Llefarydd newydd i setlo cyn y bydd etholiad yn cael ei galw.\nBydd y Llefarydd newydd yn cael ei ethol ar Fehefin 22, sy'n awgrymu (os ydi camgymeriad Brown i'w gymryd o ddifri) y bydd yr etholiad yn cael ei galw ym mis Gorffennaf, a'i chynnal ym Mis Awst. Fedra i ddim cofio etholiad o unrhyw fath (ag eithrio is etholiadau cyngor) yn cael ei chynnal ar yr amser yma o'r flwyddyn.\nByddai'n sicrhau cyfradd pleidleisio isel gan y byddai cymaint o bobl ar eu gwyliau. Efallai y byddai hefyd o rhywfaint o fantais i Lafur - bydd yn lleihau faint o bobl sy'n fodlon gweithio tros bleidiau a ni fydd llawer yn gweithio tros Lafur beth bynnag o dan yr amgylchiadau sydd yn bodoli ar hyn o bryd. Hefyd wrth gwrs bydd y dosbarthiadau canol i ffwrdd ar eu gwyliau - ac mae Llafur wedi hen golli'r rheiny.\nLabels: Etholiadau, Llafur\nTreuliau Aelodau Seneddol Cymreig\n'Dydi'r aelodau seneddol Cymreig heb fod ymysg 'ser' y sgandal hawlio treuliau diweddar, ac mae'n debyg nad ydi hynny'n anisgwyl ar un olwg. 'Dydi ceisio hel swmiau mawr o bes ddim ymhlith gwendidau'r Cymry yn draddodiadol - dyna'n rhannol pam bod llai o bobl gyfoethog iawn yng Nghymru i gymharu a'r Alban neu'r Iwerddon er enghraifft. Ta waeth, mae rhai wedi gwneud eu gorau - dyma sut mae pethau'n edrych hyn yn hyn.\nPeter Hain (Llafur, Castell Nedd). Er nad oes awgrym bod y creadur anymunol yma wedi hawlio pres nad oedd yn briodol iddo ei hawlio, mae wedi llwyddo i hawlio swmiau sylweddol o arian - £431,905 0 2005 - 2008. Mae hyn yn uwch na'r un Aelod Seneddol Cymreig arall, ac mae bron i £200,000 yn fwy na hawlwyd gan ei 'gymydog', Alan Williams.\nLembit Opik (Lib Dem, Trefaldwyn). Mae gan Lembit dalent o gael ei hun yng nghanol rhyw smonach neu'i gilydd bron yn barhaol. Wnaeth o ddim siomi y tro hwn chwaith. Ymddengys ei fod o'r farn y dylai'r cyhoedd dalu am ei ddirwyon (£40) a £12,655 er mwyn uwchraddio ei dy - turning into a bit of a maintenance disaster oedd yr esgys am hyn. Roedd hefyd o'r farn mai mater i'r trethdalwr oedd talu am ei deledu plasma £2,500. Yn anarferol nid oedd awdurdodau Tai'r Cyffredin yn cytuno. Roedd nifer o fan eitemau megis dodrefn oedd i fod ar gyfer ei 'ail' dy yn cael eu cludo i'w gartref yn Nhrefaldwyn, neu i'w swyddfa yn Llundain.\n'Roedd y swmiau roedd yn eu hawlio ar gyfer ei ail dy yn cynyddu o flwyddyn i flwyddyn yn ol pob golwg:\nPaul Murphy (Llafur, Torfaen). Mae'n ymddangos bod Paul eisiau prynu'r les ar ei ail gartref, ond nid oedd eisiau cael ei wahanu oddi wrth ei bres chwaith. Felly cafodd y cyhoedd y fraint o dalu £2,336.37 ynghyd a £1,799 mewn treth er mwyn i Paul gael ei les. Cawsom hefyd y fraint o dalu £3,419.25 i brynu boilar newydd iddo oherwydd bod yr hen un yn gor gynhesu'r dwr. Mae Paul yn codi ar y trethdalwr am bob math o fanion - £30 am rhywbeth i ddal papur toiled, £6 am declyn agor tuniau, £6 am leinars i'r hwfer ac ati. Mae'n un da am fwyta hefyd - bydd yn hawlio £200 i £300 yn fisol am fwyd.\nDon Tohuig (Islwyn, Llafur) Don ydi un o aelodau mwyaf gwrth Gymreig ei blaid - ymddengys ei fod yn ystyried pob siaradwr Cymraeg yn grachach. Fo hefyd sy'n cadeirio pwyllgor sy'n ystyried treuliau aelodau seneddol.\nFflipio ydi prif bechod Don - honnodd mai ei gartref yng Ngwent oedd ei ail gartref er mwyn gallu hawlio £2,500 i addurno'r lle. Hefyd hawliodd £1,325 am fwyd pan oedd Aelodau Seneddol ar eu gwyliau.\nMae faint o arian mae o'n ei wario ar ei dai hefyd wedi bod yn cynyddu o flwyddyn i flwyddyn:\nStephen Crabb (Tori, Preseli Penfro). Er mai aelod cymharol newydd ydi Stephen, 'doedd o ddim yn hir cyn dod i ddeall sut i wthio 'rheolau' treuliau i'r eithaf. Trwy honni mai ei brif gartref oedd fflat roedd yn ei rentu efo aelod seneddol arall yn Llundain, gallai hawlio'r £9,300 o dreth stamp ar y ty mae ei deulu yn byw ynddo ym Mhenfro.\nKevin Brennan (Llafur, Gollewin Caerdydd). Roedd Kevin yn hoff o hawlio am eitemau megis teledu £450 ar gyfer yr ail gartref mae'n ei rannu efo ei frawd yn Llundain, ond trefnu iddynt gael eu hanfon i'w dy cyntaf yng Nghaerdydd. Roedd hefyd yn hawlio am pob math o fanion i'w ail gartref, gwely ar gyfer ei blant yn ei ail dy yn Llundain. Cadarnle etholiadol Kevin ydi stad enfawr Trelai ar gyrion y brifddinas - un o'r llefydd tlotaf ym Mhrydain.\nMae'r santaidd Paul Flynn wedi bod ar Radio Cymru yn cyfiawnhau treuliau Kevin a Paul Murphy tra'n ymosod ar Cheryl Gillan am ddisgwyl i'r trethdalwr dalu am fwydo ei chi (ac mae Nick Bourne - dyn y stafell molch a'r i pod fe gofiwch - yn ei hamddiffyn ar y sail ei bod yn agos iawn at ei y dywydiedig gi).\nChris Bryant (Llafur, Rhondda). Fflipio oedd prif bechod Chris hefyd. Trwy wneud hyn ddwy waith mewn dwy flynedd fe'i galluogodd ei hun i hawlio £20,000 i uwchraddio dau dy. Tros gyfnod o 5 mlynedd llwyddodd i wario £92,000 o bres y cyhoedd ar dri thy.\nYn Ebrill 2005, fe fflipiodd ei dy yng Ngorllewin Llundain, oedd wedi ei brynu am £400,000 yn Ebrill 2002. Hawliodd £630 y mis am log morgais. Wedi hawlio £3,600 tros dri mis gwerthodd y lle ym Mehefin 2005 am £477,000. Defnyddiodd yr elw i brynu lle newydd am £670,000. Mae nifer o'r wardiau tlotaf ym Mhrydain yn etholaeth Chris.\nPwy fydd yn ail yn yr etholiadau Ewropiaidd tros Brydain?\nYmddengys bod pol diweddar (Prydeinig)yn rhoi UKIP, y Lib Dems a Llafur ar 19% yn etholiadau Ewrop. I mi mae hyn yn awgrymu'n gryf mai'r Lib Dems fydd yn ail ar lefel Prydeinig. Dyma pam:\nMae gan Lafur hanes o berfformio'n sal mewn etholiadau Ewrop. Er enghraifft roedd y polau (am etholiadau San Steffan), yn awgrymu bod Llafur ar 36% yn 2004. 22% oedd eu pleidlais yn etholiadau Ewrop. Mae hyn yn awgrymu'n gryf i mi y bydd pleidlais Llafur yn sylweddol is na 20% - efallai y bydd yn is na 15%. Byddai hyn yn drychineb etholiadol ar raddfa epig a hanesyddol.\nProblem wahanol iawn sydd gan UKIP - problem y syndrome Sinn Fein. Mae polau piniwn yng Ngogledd Iwerddon yn enwog am fod yn gyson anghywir. Mae bron i bob pol yn y Gogledd yn rhoi'r SDLP o flaen Sinn Fein - ond pan mae diwrnod yr etholiad yn dod a phan mae bocsus Gorllewin a Gogledd Belfast a phentrefi a man drefi Tyrone, Fermanagh ac Armagh yn cael eu gwagio mae pleidlais y Shinners yn sylweddol uwch nag un y Stoops.\nMae'r rheswm am hyn yn eithaf amlwg. 'Dydi pobl ddim yn hoffi dweud eu bod yn cefnogi plaid sydd yn cael ei hystyried yn gwbl esgymyn gan y cyfryngau torfol, ond pan maent ar eu pennau eu hunain yn y bwth pleidleisio efo dim gyda nhw ag eithrio eu cydwybod eu hunain, 'dydi barn y sefydliad cyfrygol ddim yn cyfri am ffeuen. Yn yr un ffordd 'dydi pobl ddim am ddweud wrth ddieithryn ar y ffon eu bod yn cefnogi'r BNP - felly maent yn honni eu bod yn cefnogi'r blaid Adain Dde, wrth sefydliadol mwy parchus. Byddwn yn fodlon betio y bydd y BNP yn cael pleidlais uwch o lawer na'r 3% mae'r polau yn ei roi iddynt - ac y bydd UKIP yn caelcael llai nag 19%.\nYn anffodus bydd yn etholiad Ewrop 2009 yn un dda i'r BNP.\nCroeso cynnes ond amodol i'r Stratgaeth Addysg Gymraeg\n'Dwi'n gwybod nad ydi'r croeso i ddatganiad Jane Hutt heddiw ynglyn a datblygu'r ddarpariaeth Gymraeg mewn addysg wedi derbyn croeso di gymysg, ond i mi mae ymhlith y datblygiadau mwyaf cadarnhaol i ddeillio o gytundeb Cymru'n Un. Mae hefyd yn ddadl bwerus iawn pam ei bod yn angenrheidiol i Blaid Cymru fod mewn llywodraeth.\nI fod yn fras iawn, bwriad y cynllun ydi ei gwneud yn ofynol ar i Awdurdodau Lleol ganfod faint o alw sydd am addysg Gymraeg yn eu hardal nhw a mynd ati i ddiwallu'r galw hynny. Mae lle cryf i gredu bod y galw am addysg Gymraeg yn uwch o lawer na'r cyflenwad ym mhob rhan o Gymru bron - ceir tystiolaeth o hyn heddiw. Yn wir mae'n debyg bod mwy na hanner rhieni'r wlad eisiau addysg Gymraeg i'w plant - 21% o blant 7 oed sy'n derbyn addysg Gymraeg heddiw a 10% sy'n sefyll eu TGAU sy'n gwneud hynny trwy gyfrwng y Gymraeg. Mae'r cynllun yn gosod targed o gynyddu'r ffigyrau hyn i 25% a 13%. Mae'r targedau yma yn uchelgeisiol, ond maent hefyd yn gyraeddadwy. O'u gwireddu byddant yn gamau arwyddocaol tuag at wireddu nod Cymru'n Un o greu Cymru ddwyieithog.\nCyn cynhyrfu'n lan ('dydi gor ganmol - nag yn wir canmol o gwbl - ddim ymhlith nodweddion y blog yma), efallai y dyliwn ychwanegu ychydig eiriau o amheuaeth. Os ydi'r cynllun yn mynd i weithio mae'n bwysig cymryd y canlynol i ystyriaeth:\n(1) Dylid sicrhau bod y fethodoleg mae Awdurdodau yn ei defnyddio wrth ganfod faint o alw sydd yn gyson ac yn effeithiol. Mae'n hawdd cael unrhyw waith ymchwil i ddod i'r canfyddiad mae'r sawl sy'n ei gomiwsiynu ei eisiau trwy lunio'r fethodoleg mewn ffordd arbennig.\n(2) Dylid sicrhau bod pob Awdurdod yn gorfod llunio cynllun gweithredu sy'n manylu ar sut yn union, ac erbyn pryd maent am ddarparu'r wasanaeth. Os nad ydi'r cynlluniau gweithredu hyn yn foddhaol, dylai'r asiantaeth arolygu ESTYN lunio rhai ar ran yr Awdurdod. Dylai ESTYN hefyd arolygu sut mae pob Awdurdod yn gweithredu eu cynllun.\n(3) Lle nad ydi Awdurdod yn llwyddo i ddiwallu'r galw am addysg Gymraeg dylid eu cosbi'n ariannol, a dylid rhoi'r adnoddau a godir felly i Awdurdodau sy'n llwyddo i ddiwallu'r angen hwnnw er mwyn iddynt ddatblygu addysg cyfrwn Cymraeg ymhellach.\nMae gen i ofn os nad oes elfen gref o orfodaeth bydd datblygiad addysg Gymraeg yn parhau'n dameidiog (a defnyddio ansoddair Jane Hutt). Bydd Awdurdodau gwrth Gymreig megis Rhondda Cynon Taf neu Merthyr yn dod o hyd i ffyrdd o beidio a chwrdd a'u cyfrifoldebau.\nWedi dweud hyn oll 'dwi'n argyhoeddiedig bod hwn yn gam sylweddol yn hanes addysg Gymraeg.\nLabels: addysg, Y Gymraeg\nApel Cheryl, Toby a Hector\n'Dydi hi byth yn hawdd gofyn i ddieithriaid am bres i fwydo'ch cwn, ac mae llawer iawn o sbeitio snobyddlyd yn gallu cael ei daflu tros y treueniaid sy'n gorfod gwneud hyn. Er enghraifft mae'r Daily Telegraph, efallai'r papur mwyaf snobyddlyd yn y Bydysawd, wedi bod yn gwneud yn union hynny i ferch dra anffodus o Landaf yng Nghaerdydd.\nEr i Cheryl gael ei geni i deulu da iawn a'i haddysgu yn Cheltenham Ladies College yn anffodus aeth i fyw i Lundain lle sythiodd ei statws yn y Byd gyda chyflymder dychrynllyd bron mor ddi symwth a chwymp Jonathan Aitken neu Jeffrey Archer. Mewn dim roedd yn byw ar y strydoedd oer, caled gyda neb ag eithrio ei dau gi - Toby a Hector yn gyfeillion iddi.\nRwan mae Cheryl yn gyfangwbl ddibynol ar Hector a Toby am gwmni ac am ei diogelwch personol ar strydoedd cas y ddinas fawr. Yn anffodus ni all fforddio eu bwydo nhw - felly mae'n gorfod meddwl am ffyrdd creadigol a dychmygus o gadw cyrff ac eneidiau ei chyfeillion blewog ynghyd. Dyna ddigwyddodd pan ddaeth o hyd i bentwr o ffurflenni costau o Dai'r Cyffredin yng ngardd hynod rhywun o'r enw Alan Duncan - ac mi hawliodd gostau am Pedigree Chum i Toby a Hector. Llenwi ffurflenni o'r math yma ydi un o'r ffyrdd mwyaf effeithiol mae neb wedi meddwl amdano o gael pres gan bobl eraill.\nOnd yn anffodus, oherwydd sbeit y Telegraph bu'n rhaid i Cheryl dalu'r pres i gyd yn ei ol. Felly mae gen i ofn bod perygl marwol i gwn Cheryl. 'Dwi'n bwriadu anfon siec o £10 iddi er mwyn rhoi cymorth iddi fwydo'r cwn. Os oes rhywun arall am wneud yr un peth gellir anfon arian iddi trwy law Cronfa Amddiffyn Toby a Hector, 4 Ffordd Penlline, Caerdydd, CF14 2XS. Cyfranwch yn hael gyfeillion - mae'r achos yn un da.\nLabels: Cheryl Gillan, idiotrwydd, Toriaid\nCynnig i Mr Ian Lucas\nDiolch i Plaid Wrecsam am ddwyn ein sylw at y llythyr uchod sydd wedi ei ysgrifennu gan Mr Ian Lucas, AS Wrecsam at un o'i etholwyr.\nMae'r dasg o ddysgu plant bach sut i 'sgwennu llythyr ffurfiol, cwrtais yn syrthio arnaf yn fy ngwaith pob dydd. Yn anffodus ymddengys bod bwlch bach yn rhywle yn addysg Mr Lucas, ac nad yw wedi cael y cyfle i feistrioli'r grefft eto. Mae hyn yn arbennig o anffodus o ystyried bod llythyru yn rhan greiddiol o waith dyddiol Mr Lucas.\nFelly 'dwi'n fodlon cynnig gwers neu ddwy iddo'n rhad ac am ddim - cyn belled a'i fod yn addo peidio a chymryd arno fy mod wedi codi tal arno a hawlio'r 'costau' gan y trethdalwr. 'Dwi'n deall bod arweinyddiaeth ei blaid wedi gosod esiampl drwg braidd iddo yn hyn o beth.\nLabels: Ian Lucas, Llafur\nEtholiadau Ewrop Rhan 3 Cymru a'r Alban\nReit - ychydig o ffigyrau i ddechrau.\nCyn yr etholiadau Ewrop diwethaf roedd Llafur ar tua 36% (tros y DU) yn ol y polau piniwn oedd yn tracio bwriad pleidleisio pobl mewn etholiadau San Steffan. 'Roedd eu perfformiad yn sylweddol waeth na hynny - 22.6%. Ar hyn o bryd mae eu ffigyrau polio o gwmpas 28%. Byddai perfformiad cymharol debyg yn dod a'u canran yn etholiad Ewrop i lawr i 14%. 'Dwi ddim yn meddwl y bydd pethau cyn waethed a hynny, ond mi fydd yn is na 20% ac mae'n bosibl iawn y byddant yn dod yn drydydd, ar ol y Toriaid a'r Lib Dems. Bydd y patrwm yma'n cael ei ail adrodd yng Nghymru a'r Alban yn ogystal a Lloegr.\nRoedd perfformiad Llafur yng Nghymru a'r Alban yn well - 26.6% yn yr Alban a 32.5% yng Nghymru ac roeddynt yn hawdd ar ben y pol yn y ddwy wlad.\n'Dydyn nhw ddim am wneud cystal y tro hwn a byddwn yn disgwyl i'w pleidlais gwympo tua 6% yn yr Alban ac efallai mwy na hynny yng Nghymru gan y bydd llai o lawer yn pleidleisio y tro hwn yma nag a wnaeth yn 2004 oherwydd nad oes etholiadau lleol ar yr un diwrnod. Doedd yna ddim etholiadau lleol yn yr Alban yn 2004.\nFelly byddwn yn disgwyl i ganran Llafur fod tua 20% yn yr Alban ac i lai na 25% yng Nghymru. Byddwn yn disgwyl i'r Toriaid hefyd fod yn agos at 20% yn yr Alban ac i'r SNP godi eu pleidlais yn sylweddol i'r ugeiniau hwyr (o 19.7%).\nByddwn yn disgwyl i bleidlais Plaid Cymru a'r Toriaid godi o 17.4% a 19.4% i'r ugeiniau canol. Mewn geiriau eraill bydd y prif bleidiau Cymreig yn agos iawn at ei gilydd.\nO gyfieithu hyn oll i seddi, byddwn yn disgwyl i'r canlynol ddigwydd:\n6 yn hytrach na 7 sedd sydd ar gael yn yr Alban y tro hwn.\n'Dwi ddim am ei galw hi yng Nghymru eto. Bydd y Toriaid yn ennill canran o bleidleisiau UKIP, ond mae'n bosibl y bydd y ffaith bod Plaid Cymru mewn clymblaid efo Llafur yn y Cynulliad ei gwneud yn haws i aml i gyn Lafurwr bleidleisio i Blaid Cymru. Mae tystiolaeth bod hyn wedi digwydd yn yr etholiadau lleol y llynedd.\n'Dwi'n credu y bydd yn agos rhwng y tair plaid fawr Gymreig - a bod posibilrwydd mai trydydd fydd Llafur yma. Mae hefyd yn ddigon posibl mai trydydd fyddant yn Lloegr a hyd yn oed yn yr Alban.\nPosted by Cai Larsen 3 comments:\nMytholeg y Dde Eingl Americanaidd\nGadawodd un o'n cyfeillion Ceidwadol (mae'n debyg gen i) y neges ganlynol mewn ymateb i fy nghyfraniad ar y Farwnes Thatcher. Mae'r cyfraniad yn un diddorol, a 'dwi yn ei ddyfynu'n llawn:\nwrth gwrs, petai chwith basiffistaidd Plaid Cymru wedi cael eu ffordd yna fase Prydain wedi gadael i'r Falkland Islands gael eu gorsgyn gan Galtieri - ffasgwyr Yr Ariannin!\nTra roedd cenedlaetholwyr asgell chwith y Blaid yn son am yr angen i siarad a chymodi, fyddai Galtieri wedi tynhau eu rym ar yr ynysoedd. Thatcher ddaeth a democratiaeth i'r Ariannin gan guro Galtieri a'i ffasgwyr.\nThatche a Reagan wnaeth yn fwy na neb (ag eithro'r Pab 'adweithiol' a Solidarnosc) i ddymchwel yr Undeb Sofietaidd gan ddod a democratiaeth i Ddwyrain Ewrop a rhyddid i wledydd Bychain fel Latvia ac Estonia. Tra fod chwith Plaid Cymru'n mawrygu gwastraff amser hunangyfiawn 'Merched Greenham' a chredu fod cynnal gwylnos dros heddwch, wnawn nhw fyth cyfaddef i'w hunain mai Reagan benstiff a Thatcher egwyddorol a orfododd yr USSR i'r bwrdd trafod oherwydd na allen nhw fforddio curo NATO mewn ras arfau.\nFelly, mae dwy ochr i'r geniog.\nByddai ychydig o wyleidd-dra gan y Chwith genedlaetholaidd wrth gofio da a drwg Thatcher yn gwneud lot i'w hygrededd.\nCenedlaetholwr a Phleidiwr\nMae'n ddiddorol i'r graddau ei fod yn cwyno am elfennau afresymegol o fytholeg gwleidyddol cenedlaetholdeb Cymreig trwy ddiffinio'r fytholeg honno yn nhermau mytholeg y Dde Eingl Americanaidd.\nMae'r thesis bod Reagan a Thatcher (gyda ychydig o help gan y Pab a Solidarnos' wedi 'curo'r' Undeb Sofietaidd yn un cyffredin - ond hefyd mae'n boenus o ddi niwed.\nEfallai bod a wnelo Reagan a Thatcher ag union amseriad cwymp y bloc Sofietaidd, ond yr hyn oedd yn gyfrifol am y cwymp oedd methiant y model economaidd oedd yn cael ei arfer yn y gwledydd hynny. Siawns y byddai'r sawl sy'n arddel economeg y farchnad rydd yn fwy na neb yn gweld hynny'n well na neb.\nRoedd John Paul yn erbyn yr Undeb Sofietaidd, ond 'dydi hi ddim yn briodol i hawlio bod yr Eglwys Babyddol o blaid diwylliant marwolaeth y Dde Eingl Americanaidd. Mae beirniadaeth yr Eglwys o'r diwylliant hwnnw yn bwerys - llawer mwy felly na beirniadaeth y traddodiad gwleidyddol sydd wedi ei wreiddio mewn anghydffurfiaeth Gymreig ar sawl ystyr. Ond, wedi dweud hynny, mae agwedd yr Eglwys Babyddol gyfoes, ac un y 'Chwith Cymreig', ol grefyddol at drais gwladwriaethau yn ddigon tebyg i'w gilydd.\nFyddai Galtieri ddim wedi goroesi fwy nag unrhyw un arall o lywodraethau milwrol, adain Dde (ond nid Ffasgaidd wrth gwrs) De America. Roedd hanes yn prysur redeg o'u blaenau hyd yn oed bryd hynny. 'Roedd safbwynt yr Eglwys Babyddol yn ddigon tebyg i un anghydffurfwyr Cymreig yn y mater hwn unwaith eto.\nLle y gallwn gytuno gyda'n cyfranwr Toriaidd ydi bod elfennau o'r wleidyddiaeth mae o'n ei diffinio fel gwleidyddiaeth y 'Chwith Cymreig' (nid dyma'r term y byddwn i yn ei ddefnyddio) yn afresymegol ar adegau - ond mae'r un peth yn wir am pob traddodiad gwleidyddol - neb yn fwy felly na'r Dde Eingl Americanaidd.\nMae symleiddio a chreu mytholeg yn un o nodweddion creu ideoleg gwleidyddol. Mae mytholeg y tu ol i pob ideoleg gwleidyddol - a 'does dim lle i'r cymhlethdodau a greir gan flerwch a chymhlethdod hanes go iawn mewn ideoleg na myth. Peth felly ydi gwleidyddiaeth mae gen i ofn.\nTestun i flog arall ychydi hirach yn y dyfodol agos efallai.\nLabels: ideolegau gwleidyddol\nDeg mlynedd ar hugain ers i Dduw roi Mrs Thatcher i ni\nYmddengys mai deg mlynedd ar hugain i fory y daeth y Fonesig Thatcher yn brif weinidog am y tro cyntaf.\nGan ei bod yn fwriad gennyf ddangos fideo gwleidyddol o bryd i'w gilydd o hyn allan, mae'n debyg ei bod yn addas fy mod yn dathlu'r diwrnod mawr efo fideo - can goffa hyfryd Christy Moore i Victor Jara - canwr poblogaidd o Chile a gafodd ei arteithio a'i lofruddio ar orchymyn ei chyfaill mynwesol, Augusto Pinochet.\nLabels: Fideos, Thatcher, Toriaid\nPwy fydd yn ail yn yr etholiadau Ewropiaidd tros ...\nCroeso cynnes ond amodol i'r Stratgaeth Addysg Gym...\nDeg mlynedd ar hugain ers i Dduw roi Mrs Thatcher ...\nMichael Gove handed responsibility for ‘United Kingdom governance’ in new role - Michael Gove has been handed responsibility for “United Kingdom governance” in his new role as Secretary of State for Levelling Up following last week’s ...\nLeft Archive: The Irish Case Against Partition, Desmond Greaves, A Connolly Association Pamphlet, 1956 - Please click here to go the Left Archive. Many thanks to the person who forwarded this to the Archive, a 38 pages long document issued by the Connolly Asso...\nCovid-19 Australia data tracker: coronavirus cases today, trend map, hospitalisations and deaths. - Guardian Australia brings together all the latest on active and daily new Covid-19 cases, as well as maps, stats, live data and state by state graphs fro...\nBetting opportunities in the German election - A quick guide to the parties may be helpful. As the system is modified PR, you get a greater choice of substantial parties than in Britain. The Christian D...\nDyma’r ateb! - Tebyg mai trydariad ddylai’r pwt bach hwn fod, ond nid yw’r hen G.A. yn drydarwr. Eitem anfarwol ar Nation Cymru heddiw. Gweledigaeth ddisglair ddiweddaraf...\nSummer 2021 - By Faha In the recent LucidTalk poll there was a question on a United Ireland referendum. Voters were asked if … Continue reading →\nWhere are the normal people? Blame elite over-production - What was Sally Rooney’s crime? The more she writes, the more her books sell, the more incoming fire she seems to take from reviewers, opinion-makers and va...\nCroydon Council and libel funding, Carmarthenshire style... - There is growing anger amongst the council taxpayers of Croydon that their hard-earned cash has been spent unlawfully. After obstruction and delay and the ...\nTwenty Years Since 9/11 by Daniel Forrester - *Ten years ago I commissioned my best friend Daniel Forrester to write an article for my then comment website, Dale & Co, to mark the tenth annoversary o...\nLibreOffice 7.2 Newydd - LibreOffice 7.2 yw’r fersiwn mawr diweddaraf, mae’n cynnig gwell perfformiad, gwell cydnawsedd, a llawer o nodweddion newydd i roi hwb i’ch gwaith. Edryc...\nGweithdy Mapio Cymru, Eisteddfod AmGen 2021 - Oedd hi’n bleser pur cael cyd-drefnu a rhedeg Gweithdy Mapio Cymru fel rhan o Eisteddfod AmGen 2021 –[...] The post Gweithdy Mapio Cymru, Eisteddfod AmGe...\nBrexit - canlyniad hen ragfarnau Prydeinig\nUn o’r pethau mwyaf trawiadol - a diddorol mewn rhai ffyrdd - am yr holl fusnes Brexit yma - ydi’r ffaith bod cymysgedd o hen ragfarnau a ...


an New Jersey ei basio chwaraeon betio bil fis mehefin diwethaf, ei fod wedi'i eirio'n un o'r darpariaethau fel bod chwaraeon tîm perchnogion allai gynnig gyngwystlo gweithrediadau ar wahân ar gyfer y chwaraeon lle mae gwrthdaro buddiannau yn gorwedd.\nCael y diweddaraf hapchwarae newyddion o Calvin Ayre yd quesadillas ffa du pupur jack caws. Cymal o'r fath yn Nevada ddeddfwriaeth yn caniatáu Golden Nugget i barhau i gynnig NBA betio yn y wladwriaeth, lle mae tua 15% o gyfanswm chwaraeon betio trin yn dweud i wedi dod oddi wrth y pêl-fasged cynghrair y llynedd.\nRush Street Hapchwarae, sy'n berchen ar y PlaySugarHouse gwefan, bellach yn defnyddio chwaraeon betio trwydded a ddyroddir at y Golden Nugget yn eiddo i biliwnydd Tilman Fertitta, sydd hefyd yn berchen ar y Houston Rocedi Cenedlaethol Basketball Association (NBA). Golden Nugget yn adroddwyd yn dweud ei fod yn gobeithio dwyn perswâd ar deddfwyr i ganiatáu ar gyfer betio ar gemau NBA ar wahân i hynny ei chwarae gan y Rocedi corneil et bernie poker wyneb. Y rheswm dros y symud, yn ôl eGaming Adolygiad (EGR), oedd y gwrthdaro buddiannau a berir i gael rhywun â rhan mewn chwaraeon etholfraint, yn cael eu cymryd rhan gyda betiau ar gyfer y chwaraeon hynny. Ffynhonnell gwybodus ar y mater roedd ddyfynnwyd gan EGR awdur Brad Allen yn dweud, "Ei fod yn anfantais enfawr i beidio â chael NBA." Rush Street wedi dewis i weithredu gyda Mynwy Parc drwydded yn lle hynny, yn union cyn y NBA 2018-2019 tymor dechreuodd yr wythnos hon corinthaidd glasgow casino oriau agor.\nAr gyfer mis medi yn New Jersey, y Golden Nugget yn cymryd $1.1 miliwn mewn chwaraeon betio refeniw, i fyny o ddim ond $cynrychioli buddiannau dros 215,000 y mis o'r blaen, pan gweithrediadau ddechrau pa mor hen yw morongo casino. Fodd bynnag, bydd yn parhau i ddefnyddio Golden Nugget casino trwydded ar gyfer PlaySugarHouse ar-lein casino gweithrediadau pa mor hen yw goron casino melbourne. Fertitta prynu y Rocedi yn ôl ym mis medi 2017, am $2.2 biliwn pa mor hen yw'r casino yn y rapiwr.\ncorneil et bernie poker wyneb\ncorinthaidd glasgow casino oriau agor


Dechrau buddugol i'r tîm hyfforddi newydd wrth i'r Scarlets greu argraff yn Jersey\nDechreuodd y Scarlets oes newydd Brad Mooar wrth annog ffasiwn, gan redeg mewn saith cais mewn buddugoliaeth 49-17 dros ochr Pencampwriaeth Lloegr, Jersey Reds, yn y Stade Santander International.\nGan chwarae dwy ochr ar wahân ar gyfer pob hanner, roedd digon o bethau cadarnhaol i Mooar a'i dîm hyfforddi newydd wrth i'r paratoadau barhau cyn gêm agoriadol Guinness PRO14 yn erbyn Connacht ar ddiwedd y mis.\nGyda 17 o chwaraewyr rhyngwladol ar goll, aeth y Scarlets â 31 chwaraewr i Jersey a chafodd pob un gyfle i greu argraff ar yr hyfforddwyr newydd.\nYn gapten am yr hanner cyntaf oedd Werner Kruger, roedd yr ymwelwyr ar waith ar ôl tri munud yn unig gydag toriad gan Johnny McNicholl yn caniatáu i’r asgellwr Tom James groesi am ei gais cyntaf mewn lliwiau Scarlets.\nFe aeth y mewnwr Kieran Hardy yn agos yn erbyn ei gyn-dîm, cyn i ddechreuwr arall, yr ail reng Morgan Jones, hawlio’r Scarlets yn ail. Troswyd y ddau gais gan y maswr Dan Jones.\nFe darodd y Cochion, a oedd wedi syfrdanu cynrychiolwyr Cwpan y Byd Rwsia yn eu gwibdaith flaenorol, yn ôl pan gyffyrddodd y bachwr Jack Macfarlane i lawr o yrru maul i'w gwneud hi'n 14-5 ar yr egwyl.\nOnd fe ymatebodd y Scarlets yn gyflym wedi’r egwyl gyda chais gan gapten yr ail hanner, Steff Hughes.\nAr ôl oedi hir i drin y bachwr Taylor Davies, a oedd wedi cymryd cnoc i’w ben, honnodd y Scarlets bedwerydd cais pan ddaeth croesiad cic craff gan yr asgellwr trawiadol Angus O’Brien o hyd i asgellwr Tom Prydie.\nCyffyrddodd TJ Harris i lawr am ail Jersey, ond y Scarlets a orffennodd yn yr esgyniad diolch i dri chais yn y 15 munud olaf drwy’r clo Lewis Rawlins, O’Brien a’r asgellwr Ryan Conbeer. Dim ond cysur yn unig oedd cais hwyr gan Jersey gan Jack Stapley.\nDywedodd prif hyfforddwr y Scarlets Mooar: ‘Roedd hi’n gêm gyntaf gyffrous iawn - fe wnaethon ni greu llawer o siawns yn yr hanner cyntaf ac fe wnaeth ein dienyddiad ein siomi ychydig o weithiau, ond fe wnaethon ni yn dda iawn yn yr ail hanner.\n“Cawsom sawl chwaraewr newydd ac eraill yn dod yn ôl o anaf tymor hir ac roeddwn yn falch iawn gyda’r ffordd y gwnaethant berfformio.”\nSCARLETS - ceisiau: T. James, M. Jones, S. Hughes, T. Prydie, L. Rawlins, A. O’Brien, R.Conbeer. Trosiadau: D. Jones (2), O’Brien (5).


Cwricwlwm CA4 – brodinefwr.org.uk\nYng nghyfnod allweddol 4 mae rhan fwyaf o ddisgyblion yn dilyn rhaglen o bynciau craidd statudol sy’n cynnwys Mathemateg (Mathemateg a Mathemateg Rhifedd), Saesneg (Iaith a Llenyddiaeth), Cymraeg (Iaith a Llenyddiaeth), Gwyddoniaeth (Dyfarniad Dwbl neu Sengl Cymhwysol), Addysg Grefyddol, ac Addysg Gorfforol. Fe ddysgir y pynciau yma ynghyd a hyd at 3 pwnc dewisol a nodir rhain isod. Fe ddarperir Gwyddoniaeth ar wahân i ddisgyblion sydd wedi’i hadnabod yn fwy abl a thalentog.\nAr gyfer rhai o’n pynciau galwedigaeth rydym yn gweithio mewn partneriaeth a Coleg Sir Gar, ac ar gyfer y pynciau yma bydd disgyblion yn cael eu cludo i ganolfan arall yn wythnosol er mwyn cyflawni’r agweddau ymarferol yn ogystal a chwblhau gwaith ysgrifenedig.\nBydd disgyblion ym mlwyddyn 10 ddim bellach yn dilyn cymhwyster Bagloriaeth Cymru, ond yn hytrach yn astudio cwricwlwm ‘byw’ a ddyluniwyd gan yr ysgol i gwrdd a gofynion ein dysgwyr. Er nad yw’n arwain at gymhwyster penodol mae’r cwrs yn paratoi disgyblion am fywyd tu allan i’r ysgol gan weithio yn agos gyda chyflogwyr lleol ar brosiectau amrywiol, paratoi am y byd gwaith ac edrych ar yrfâu, gweithio yn y gymuned leol fel dinasyddion egwyddorol. Mae’r dysgu yn seiliedig at brosiect yn ffordd o ddatblygu sgiliau hanfodol mewn cyd-destun sydd o ddiddordeb i’r dysgwr unigol, ac sy’n hyrwyddo annibyniaeth.\nOptions Booklet 2021-23 14+


2 Samuel 10 (BCN) - Bible Society\n2 Samuel 10 BCND\n1 Cron. 19:1–19\n1Wedi hyn bu farw brenin yr Ammoniaid, a daeth Hanun ei fab yn frenin yn ei le. 2Dywedodd Dafydd, “Gwnaf garedigrwydd â Hanun fab Nahas, fel y gwnaeth ei dad â mi.” Felly anfonodd neges ato gyda'i weision, i'w gysuro am ei dad. Ond pan ddaeth gweision Dafydd i wlad yr Ammoniaid, 3dywedodd tywysogion yr Ammoniaid wrth eu harglwydd Hanun, “A wyt ti'n tybio mai anrhydeddu dy dad y mae Dafydd wrth anfon cysurwyr atat? Onid er mwyn chwilio'r ddinas a'i hysbïo a'i goresgyn yr anfonodd Dafydd ei weision atat?” 4Yna cymerodd Hanun weision Dafydd, ac eillio hanner barf pob un ohonynt, a thorri gwisg pob un yn ei hanner hyd at ei gluniau, a'u hanfon ymaith. 5Pan ddywedwyd hyn wrth Ddafydd, anfonodd rai i'w cyfarfod, am fod cywilydd mawr ar y dynion, a dweud wrthynt am aros yn Jericho a pheidio â dychwelyd nes y byddai eu barfau wedi tyfu.\n6Pan welsant eu bod yn ffiaidd gan Ddafydd, anfonodd yr Ammoniaid a chyflogi ugain mil o wŷr traed oddi wrth y Syriaid yn Beth-rehob a Soba, a hefyd mil o wŷr oddi wrth frenin Maacha a deuddeng mil o wŷr Tob. 7Pan glywodd Dafydd, anfonodd Joab allan gyda'r holl fyddin a'r milwyr. 8Daeth yr Ammoniaid allan a ffurfio rhengoedd ar gyfer y frwydr ger porth y ddinas, gyda Syriaid o Soba a Rehob, a gwŷr Tob a Maacha ar eu pennau eu hunain mewn tir agored. 9Gwelodd Joab y byddai'n gorfod ymladd o'r tu blaen ac o'r tu ôl; felly dewisodd wŷr dethol o fyddin Israel, a'u trefnu'n rhengoedd i wynebu'r Syriaid. 10Gosododd weddill y fyddin dan awdurdod ei frawd Abisai, a'u trefnu'n rhengoedd i wynebu'r Ammoniaid. 11A dywedodd, “Os bydd y Syriaid yn drech na mi, tyrd di i'm cynorthwyo; ond os bydd yr Ammoniaid yn drech na thi, dof finnau i'th gynorthwyo di. 12Bydd yn wrol! Byddwn ddewr dros ein pobl a dinasoedd ein Duw; a bydded i'r ARGLWYDD wneud yr hyn sy'n dda yn ei olwg.” 13Yna nesaodd Joab a'r milwyr oedd gydag ef i ryfel yn erbyn y Syriaid, a ffoesant o'i flaen. 14Pan welodd yr Ammoniaid fod y Syriaid wedi ffoi, ffoesant hwythau o flaen Abisai, a mynd i'r ddinas. Gadawodd Joab ei gyrch yn erbyn yr Ammoniaid, a dychwelodd i Jerwsalem.\n15Pan welodd y Syriaid iddynt golli'r dydd o flaen Israel, daethant at ei gilydd eto, 16ac anfonodd Hadadeser i gyrchu'r Syriaid o Tu-hwnt-i'r-Ewffrates hefyd. Daethant ynghyd i Helam, gyda Sobach, pencapten Hadadeser, yn eu harwain. 17Pan ddywedwyd wrth Ddafydd, fe gasglodd ynghyd Israel gyfan, croesodd yr Iorddonen, a dod i Helam. Trefnodd y Syriaid eu rhengoedd yn erbyn Dafydd a rhyfela yn ei erbyn. 18Ffodd y Syriaid o flaen Israel, a lladdodd Dafydd ohonynt saith gant o wŷr cerbyd a deugain mil o farchogion; 19a hefyd fe drawodd Sobach, y pencapten, a bu yntau farw yno. Pan welodd yr holl frenhinoedd oedd dan awdurdod Hadadeser iddynt golli'r dydd o flaen Israel, gwnaethant heddwch ag Israel a phlygu i'w hawdurdod. Wedi hyn ofnai'r Syriaid roi rhagor o gymorth i'r Ammoniaid.


BARTS Shield | Y Lab\nStaff y Gwasanaeth Iechyd Gwladol (GIG) yw ein hased mwyaf. Mae Barts Shielders yn brawf o gysyniad ar gyfer meithrin cysylltiadau rhithwir ystyrlon â chyfoedion a darparu cefnogaeth sefydliadol integredig.\nDatblygwyd Barts Shielders mewn ymateb i gyfnod clo cenedlaethol cyntaf y Deyrnas Unedig (DU) yn ystod pandemig Covid-19.\nYn wreiddiol, bwriad y fethodoleg oedd cefnogi rheolwyr canol y GIG i ddatrys problemau yn gyflym, ond cododd cyfle ac angen gwirioneddol gyda staff ar y rhestr warchod (shielding staff). Mae unigolion a warchodir (shielders) yn bobl sy'n arbennig o agored yn glinigol i salwch difrifol neu farwolaeth yn sgil Covid-19. Amcangyfrifir bod 2.3 i 4 miliwn o bobl yn Lloegr yn unig wedi cael llythyrau gwarchod ffurfiol gan y Llywodraeth yn ystod y pandemig. Nid yw'r ffaith bod rhywun yn hynod fregus yn glinigol yn golygu na allant weithio na hyd yn oed deimlo'n sâl. Yn hytrach, dywedwyd wrth y grŵp hwn o bobl i warchod eu hunain gartref oherwydd cyflyrau iechyd fel bod yn dderbynnydd trawsblaniad organ, bod ag imiwnedd gwan, bod yn destun triniaethau canser penodol neu’n cael triniaethau o’r fath ar hyn o bryd, a'r rheiny â chlefydau prin. Gall byw gyda'r cyflyrau iechyd hyn achosi eu heriau corfforol ac emosiynol eu hunain. Cynyddodd y pandemig deimladau o drawma ac amlygiad i lawer.\nBeth wnaeth Barts Shielders?\nMae perthnasoedd a rhwydweithiau cymorth cymdeithasol yn ffactorau amddiffynnol clir yn erbyn trallod meddwl. Ar ôl cyhoeddi’r cyfnod clo cyntaf yn y DU, dywedwyd wrth dros 640 o staff Barts Health i warchod eu hunain a chafodd miloedd yn rhagor ar draws yr ymddiriedolaeth a'r GIG eu hanfon gartref. Bron dros nos, collodd staff gysylltiad â'u timau, eu galwedigaeth, a rhwydweithiau cymorth arferol. Roedd staff y GIG a oedd yn gorfod gwarchod eu hunain yn wynebu risg wirioneddol o ynysigrwydd cymdeithasol tymor hir a chanlyniadau ar iechyd meddwl. Collodd llawer eu synnwyr o berthyn a phwrpas mewn dim o amser, gan fethu â chyflawni eu rôl(au) o gartref.\nTyfodd Barts Shielders o fod yn grŵp gwirfoddol 'craidd' o wyth a gamodd ymlaen i ddefnyddio cyfleoedd rhithiol i gefnogi'r staff hyn ar draws Ymddiriedolaeth GIG BartsHealth gan ddechrau ym mis Ebrill 2020. Roedd y grŵp craidd o wirfoddolwyr yn cynnwys cefnogaeth sefydliadol fewnol, cefnogaeth hwyluso allanol i feithrin gallu, a phobl â phrofiad bywyd felly roedd gweithgareddau'n cael eu harwain gan ei gynulleidfa darged a gyda nhw.\nRhwng mis Ebrill a mis Awst 2020, fe wnaeth y tîm craidd addasu ac ymateb yn gyflym i ddatblygu dwy ffordd gyson i’r rheiny a oedd yn cael eu gwarchod barhau i fod wedi’u cysylltu ag Ymddiriedolaeth Barts sy'n parhau hyd heddiw: Galwad Gysylltu Shield (Shield Connect Call) i gynnig cymorth cymheiriaid a datblygu rhwydwaith a galwad Cam Nesaf Shield (Shield Next Step) i gynnig cefnogaeth a gwybodaeth sefydliadol gyda chyfraniad gan Adnoddau Dynol, Cynrychiolwyr Undebau, Gwasanaethau Lles Gweithwyr (Iechyd Galwedigaethol), a thîm BartsAbility (rhwydwaith staff anabl). Fel y disgrifiodd un o’r rheiny ar y rhestr warchod, roedd yn ymwneud â 'darparu lle diogel i bobl a oedd yn ofidus, creu cysylltiad pan oedd cysylltiad wedi diflannu, a dangos beth sy'n bosibl wrth wneud hynny’.\nNid yn unig yr oedd y grŵp yn cael ei arwain gan wirfoddolwyr, ond roedd cymryd rhan yn y gofod yn gwbl wirfoddol. Roedd y ffordd yr oedd y galwadau rhithiol yn cael eu hwyluso yn creu ac yn cynnal y galw am y lleoedd hyn drwy gydol y pandemig. Canolbwyntiodd cyfarfodydd rhithwir ar hyrwyddo teimladau o ddiogelwch seicolegol i alluogi perthnasoedd a theimladau o berthyn. Mesurwyd hyn gan gyfranogwyr yn hunan-adrodd os oeddent yn teimlo eu bod yn cael eu clywed, eu parchu, eu gwerthfawrogi, a byddent yn argymell y sesiwn i gydweithiwr ar ôl pob galwad.\nDefnyddiodd y tîm craidd ‘Liberating Structures’ i hwyluso'r holl fannau Gwarchod. Dewiswyd Liberating Structures gan eu bod yn ddulliau hygyrch, wedi'u hymarfer yn eang ar gyfer cyfarfodydd mwy cynhwysol, gan ei gwneud hi'n haws meithrin gallu a rhannu adnoddau. Mae’r rheiny ar y rhestr warchod bellach yn defnyddio Liberating Structures gyda grwpiau a thimau cleifion.\nNid dim ond y rheiny ar y rhestr warchod yr oeddem ni’n eu cefnogi\nFe wnaeth unigolion ar y rhestr warchod a oedd wedi’u hyfforddi mewn Liberating Structures gefnogi sonograffwyr, radiolegwyr, Bandiau 7, haematolegwyr, Adran y Bobl, seicolegwyr, myfyrwyr nyrsio, a gwahanol fandiau a mathau o reolwyr i gysylltu â gwybodaeth, myfyrio â chyfoedion, a lleisio eu hanghenion i'r rhai sy'n gwneud penderfyniadau: cynhwysion allweddol ar gyfer dysgu sefydliadol.\nBARTS Shield Infographic\nThemâu a dysgu allweddol\nTeimladau o euogrwydd ac anghrediniaeth: Roedd yn daith anodd i lawer o staff y GIG ar y rhestr warchod i dderbyn mai eu hiechyd a oedd yn dod gyntaf. Dywedodd llawer ‘Rydw i’n teimlo fy mod i'n siomi pobl’. Dywedodd eraill eu bod yn cyfiawnhau eu statws gwarchod yn ormodol i gydweithwyr.\nCaiff y rheiny ar y rhestr warchod eu llosgi sawl gwaith gan unrhyw bandemig: mae llawer yn eu cael eu hunain ar groesffordd risg uwch o salwch difrifol, ynysigrwydd cymdeithasol, allgau digidol oherwydd diffyg sgiliau a/neu fynediad at ddyfeisiau, amddifadedd, anallu i weithio'n effeithiol o'u cartref oherwydd bod eu swyddi yn rhai lle mae’n rhaid wynebu’r cyhoedd, profedigaeth a cholled yn eu rhwydweithiau cymorth allweddol ac anallu i alaru yn ‘normal’ oherwydd eu statws gwarchod.\nRhwystrau i ymgysylltu digidol a gweithio gartref: roedd mynediad i liniaduron ymddiriedolaeth a’u dosbarthiad, a/neu docynnau meddal ar gyfer mynediad a gweithio o bell yn araf yn cyrraedd staff ar y rhestr warchod, a oedd yn rhwystro ein gallu i allu gweithio gartref.\nPresenoliaeth (presenteeism): mae diwylliant a seilwaith y GIG yn ffafrio rhyngweithio wyneb yn wyneb. Arweiniodd hyn at staff yn teimlo’n anghofiedig, fel eu bod yn cael eu tanddefnyddio ac weithiau'n teimlo fel bod pobl yn eu camddeall wrth weithio gartref.\nRhwystrau seicolegol i ailintegreiddio: roedd llawer o’r rhai ar y rhestr warchod yn teimlo’n fregus a’u bod yn cael eu gorfodi i rannu eu cyflyrau iechyd, a bod cydweithwyr yn siarad am y cyflyrau hynny. Nododd staff eu bod wedi clywed cyfeiriadau fel “sherking” neu “skiving” a’u bod yn teimlo'n fwy sensitif i sylwadau fel ‘gobeithio dy fod yn mwynhau'r tywydd’ ‘croeso’n ôl’ ac ‘i'r rhai ohonoch sy'n gweithio gartref ac yn ymlacio’.\nGwneud y mwyaf o gysylltiad: nododd y rheiny ar y rhestr warchod eu bod yn hoffi'r hyblygrwydd mewn ffyrdd y gallent ymgysylltu â'r grŵp yn ychwanegol at ein galwadau mwy strwythuredig er enghraifft Facebook, Whatsapp, Côr, y Cylchlythyr, a thrwy e-bost. Roedd ein hyblygrwydd yn rhoi’r dewis iddynt gymryd rhan mewn ffyrdd a oedd yn ystyrlon iddyn nhw.\nBuddion a chanlyniadau allweddol\nMae'r camau a gymerwyd yn hyrwyddo teimladau cryf o gynhwysiant, perthyn, grymuso a defnyddioldeb. Rydym ni wedi cael ein galw'n adnodd ‘hanfodol’ i staff yn ystod y pandemig. Mae hyn wedi arwain at well lles, profiad staff, cyfraddau cadw staff, ac wedi lleihau aneffeithlonrwydd.\nMeithrin galluoedd digidol – nododd staff eu bod nhw a’u hadrannau wedi datblygu’n bersonol ac yn broffesiynol trwy gymryd rhan.\nOsgoi canlyniadau iechyd meddwl niweidiol ar gyfer grŵp amrywiol iawn o staff.\nDolenni dysgu cyflymach a'r gallu i ddatrys problemau yn gynnar – roedd elfennau wedi’u hwyluso yn caniatáu i ni ganfod problemau gyda gweithredu polisi a staff yn gynnar.\nLlai o rwystrau i gael mynediad at gefnogaeth sefydliadol a chysylltiad â'r Ymddiriedolaeth o gartref.\nLefelau diogelwch cleifion uwch a gwell profiad i gleifion.\nBarts Shielders: Full Audio Report from\nMae ein profiad yn cefnogi'r argymhellion a wneir yma a byddai'n ychwanegu:\nRhwydweithiau cymorth integredig – cael lleoedd cymorth a all fynd i'r afael â llu o anghenion mewn un lle yn hytrach na bod pobl yn gorfod cyrchu gwasanaethau a holi cwestiynau mewn sawl fforwm.\nCodi ymwybyddiaeth – cefnogi'r rhai sy'n agored i niwed yn glinigol i deimlo bod croeso iddynt a’u bod yn ddiogel yn y gweithle a'r gymdeithas. Fe ddefnyddion ni laniardau a phinnau llachar o'r ymgyrch ShieldUs genedlaethol i atgoffa pobl i 'roi lle i mi os gwelwch yn dda'. Hefyd, yr angen i gredu statws pobl a pharchu eu preifatrwydd gan fod llawer yn teimlo eu bod yn cael eu 'heithrio' gan y pandemig.\nCefnogaeth i weithio’n llawn mewn modd Covid ddiogel – ni chafodd pob unigolyn ar y rhestr warchod brofiadau cadarnhaol yn cael gafael ar offer ac nid oedd ganddynt y gallu i brynu'r offer angenrheidiol i weithio gartref. Gellid sefydlu cronfa i osgoi allgau digidol. At hynny, i'r rhai nad oes ganddynt amgylchedd gweithio gartref cadarnhaol (oherwydd amodau byw neu fod yn aelwyd sengl) gellid darparu amgylcheddau gwaith diogel i osgoi effeithiau negyddol ar iechyd meddwl. Nododd rhai eu teimladau cychwynnol o fod eisiau lladd eu hunain.\nMannau cefnogi cymheiriaid – i liniaru canlyniadau negyddol\nynysigrwydd cymdeithasol a chysylltu pobl â gwybodaeth berthnasol.\nCefnogaeth raddol i ailintegreiddio – rhoi mwy o rybudd am ‘ddiwedd’ y cyfnod gwarchod a chreu polisïau cenedlaethol sy'n fwy graddol i mewn ac allan o’r cyfnodau hyn yn hytrach na therfynau sydyn, a disymwth.\nFframio problemau – lluniwyd polisïau trwy lens bregusrwydd a diogelu gan wneud i lawer deimlo bod polisïau yn eu hanalluogi yn hytrach na chael eu hystyried fel pobl abl i'w defnyddio\nLawrlwytho Adroddiad Terfynol


Mae Ardal Reoli Abertawe yn un o’r chwe ardal awdurdod unedol sydd wedi’u cynnwys yng Ngwasanaeth Tân ac Achub Canolbarth a Gorllewin Cymru. Mae Ardal Reoli Abertawe yn gwasanaethu ardal y Sir sef 378 km2 a phoblogaeth o tua 232,500, er bod cyfanswm y boblogaeth yn chwyddo yn ystod misoedd yr haf oherwydd y nifer o gyrchfannau gwyliau arfordirol.\nMae chwe gorsaf dân yn yr ardal reoli. Mae’r rhain yng Ngorseinon, Pontarddulais, Reynoldston, Treforys, Canol Abertawe a Gorllewin Abertawe sy’n darparu cyfanswm o saith peiriant achub â dŵr a chriw o 136 o ddiffoddwyr tân sy’n gwasanaethu i amddiffyn ein cymunedau.\nMae’r chwe gorsaf dân yn delio â thua 3,500 digwyddiad brys y flwyddyn ac fel Ardal Reoli, rydym ar hyn o bryd yn ceisio lleihau nifer y digwyddiadau yr ydym yn mynd iddynt a chael lleihad perthynol yn nifer yr anafiadau a’r marwolaethau a ddaw yn sgil y galwadau hyn.\nMae tîm arbenigol o Swyddogion Lleihau Risg Cymunedol a Chynorthwywyr Diogelwch Cymunedol yn gwasanaethu i wella diogelwch ac amddiffyniad ein cymunedau ymhellach. Mae Swyddog Cyswllt Ysgolion ymrwymedig yn sicrhau bod pob ysgol ledled sir Abertawe yn cael ymweliad ac yn cael eu darparu â rhaglenni addysg diogelwch tân a anelir at bob disgybl mewn ysgolion cynradd ac uwchradd.\nMae pencadlys gweinyddol yr ardal reoli yng nghefn Gorsaf Dân Treforys, Sway Road, Treforys.\nCerbyd Gwyrio 4-olwyn\n4 Rheolwr Gwylfa\n4 Rheolwr Criw\n16 Diffoddwr Tân\nPwmp Achyb Awyrol\nPwmp Ymateb Gwledig\n13 Diffoddwr Tân ar alwad\nPod Uned Ewin\nPencadlys Ardal Reoli Abertawe


Gwell Swyddi, Gwell Dyfodol yn cefnogi busnes lleol i recriwtio pencampwr anabledd – Employability at Gower College Swansea\nYou are here: Home / Newyddion a’r cyfryngau / Newyddion / Gwell Swyddi, Gwell Dyfodol yn cefnogi busnes lleol i recriwtio pencampwr...\nGwell Swyddi, Gwell Dyfodol yn cefnogi busnes lleol i recriwtio pencampwr anabledd\nMedi 5, 2018 /in Newyddion /by Better Jobs, Better Futures\nMae darparwr gofal cartref wedi ennill cydnabyddiaeth am gefnogi hawliau gweithwyr anabl a sicrhau bod eu busnes yn hygyrch i bawb, gyda help rhaglen Gwell Swyddi, Gwell Dyfodol Coleg Gŵyr Abertawe.\nGweithiodd Right at Home Abertawe, sy’n darparu gofal cartref o ansawdd uchel a chwmnïaeth ar draws Abertawe, Castell Nedd a Phenrhyn Gŵyr, gyda Gwell Swyddi, Gwell Dyfodol a’r gweithiwr Lee Ellery i sicrhau cefnogaeth gan gynllun Mynediad at Waith yr Adran Gwaith a Phensiynau.\nMae gan Lee Barlys Ymennydd Spastig Pedwarplyg a dim ond defnydd gafael pinsiwrn yn ei law chwith sydd ganddo. Gweithiodd Lee gyda Right at Home fel gwirfoddolwr am ddau fis cyn dod yn weithiwr gyda chefnogaeth gan y cynllun Mynediad at Waith.\nMae Lee yn Actifydd Anabledd ac yn Hyfforddwr Cydraddoldeb Anabledd. Mae wedi gweithio yn y sector gwirfoddol am 14 blynedd:\n“Des i i weithio yn Right at Home ar ôl i James Foley a Tim Dallinger ddod ataf i. Roedd Tim yn ymwybodol fy mod yn chwilio am waith i roi fy meddwl ar waith a chaniatâu i mi dreulio mwy o amser i ffwrdd o’r cartref teuluol. Allwch chi ddim dychmygu gymaint oedd fy nghyffro pan ddywedodd Tim wrthyf fod cyflogwr lleol yn chwilio am rywun gyda fy sgiliau i. Pan wnes i gyfarfod â James roedd yn amlwg ein bod yn rhannu gweledigaeth o sut ddylai gofal o ansawdd da edrych, ac wedyn fel y dywedan nhw, hanes yw’r gweddill!”\n“Ar ôl ychydig o gyfarfodydd ychwanegol gydag Emma Lewis (Rheolwraig Gofrestredig Right at Home), Fran Knight o’r Adran Gwaith a Phensiynau ac Emma Wood o raglen Gwell Swyddi, Gwell Dyfodol Coleg Gŵyr, syrthiodd y cwbl i’w le. Rwyf yn awr wedi dod yn rhan o stori gyffrous Right at Home Abertawe. Gallwch weld yn glir bod James yn amgylchynu ei hun gyda phobl o dalent mawr sy’n gwneud tîm deinamig. Tîm rwy’n falch iawn i ddweud fy mod i’n rhan ohono.”\nMae Emma Wood yn Hyfforddwraig Gyrfa ynrhaglen Gwell Swyddi, Gwell Dyfodol yng Ngholeg Gŵyr Abertawe, gan ddarparu cefnogaeth i bobl diwaith ac wedi eu tangyflogi yn ardal Abertawe:\n“Wedi cyfarfod â Lee o’r blaen, roedd gen i ddealltwriaeth dda o’i gyflwr a’r math o gefnogaeth ac offer oedd eu hangen i alluogi Lee i wneud ei waith yn effeithiol. Diolch byth mae canllawiau Mynediad at Waith yn cynnwys cefnogaeth i bobl sy’n dechrau gweithio mewn profiad gwaith/lleoliad, sy’n hanfodol i gyflogwyr ac ymgeiswyr gydag anghenion ychwanegol. Mae’r broses yn helpu’r ymgeisydd i brofi’r amgylchedd gwaith i weld os gallant ymdopi, ac yn helpu’r cyflogwr i fesur lefelau’r gefnogaeth ofynnol i helpu’r unigolyn.”\n“Roeddwn i’n gallu cefnogi Lee i wneud ei hawliad dechreuol ac wedyn cydweithio gyda Fran Knight (DWP), James Foley (Right at Home) a Lewis Edwards (ATW) i sicrhau bod y dodrefn a thechnoleg gynorthwyol yn cael eu ceisio i Lee. Roedd hawliad Lee yn llwyddiannus ac rwy’n falch i ddweud ei fod yn mwynhau pob eiliad yn Right at Home. Mae’r effaith gadarnhaol mae hyn yn cael ar fywyd Lee yn anfesuradwy; Mae e’n ysgrifennu blogiau treiddgar wythnosol ac yn hyfforddi staff newydd tra’n dod â phersbectif personol a llaw gyntaf i’w hyfforddiant cydraddoldeb anabledd sy’n bwerus ac yn anodd i’w ddarganfod. Roeddwn i ar ben fy nigon fod Gwell Swyddi, Gwell Dyfodol wedi chwarae rhan hollbwysig yn y broses hon ac edrychaf ymlaen at barhau i gefnogi Lee ar ei daith gyrfa newydd a chyffrous.”\nOs oes gennych chi ddiddordeb mewn dysgu rhagor am y math o gefnogaeth y gall Gwell Swyddi, Gwell Dyfodol gynnig i chi neu eich busnes, cysylltwch â’r tîm heddiw: 01792 284450.\nhttps://employability.gcs.ac.uk/wp-content/uploads/2018/09/20180614_094758-Copy-2.jpg 317 571 Better Jobs, Better Futures https://employability.gcs.ac.uk/wp-content/uploads/2020/07/employability-x2.png Better Jobs, Better Futures2018-09-05 07:41:552018-09-05 07:41:55Gwell Swyddi, Gwell Dyfodol yn cefnogi busnes lleol i recriwtio pencampwr anabledd\nSut i gamu ymlaen yn eich gyrfa – Deg awgrym gan arbenigwr mewn cyflo... Gwell Swyddi, Gwell Dyfodol – blwyddyn yn ddiweddarach


EHRC - Cyfweliadau, cyfarfodydd a phrofion Equality and Human Rights Commission\nRecriwtio Cyfweliadau, cyfarfodydd a phrofion Canllawiau ar y Ddeddf Cydraddoldeb newydd\nCyfweliadau, cyfarfodydd a phrofion Gall cyfweliad, cyfarfod neu brawf eich helpu i benderfynu a yw rhywun y person gorau ar gyfer y swydd ai peidio. Ond bydd yn galetach dod o hyd i’r wybodaeth hon os nad ydych yn asesu pawb mewn modd sy’n eich helpu chi i wneud y canlynol:\ncanfod a oes ganddynt y sgiliau, nodweddion a’r profiad i’w gwneud y person gorau ar gyfer y swydd, a\nasesu pob ymgeisydd yn yr un modd.\nOs penderfynwch roi cyfweliad i ymgeiswyr am swydd, boed hynny wyneb yn wyneb neu dros y ffôn, neu roi prawf iddynt, yna rhaid i chi beidio â gwahaniaethu’n anghyfreithlon yn erbyn ymgeisydd am swydd yn y modd yr ydych yn cynnal y cyfarfod, y cyfweliad neu’r prawf.\nDefnyddiwch yr wybodaeth a roddwyd yn gynharach yn y canllaw hwn i sicrhau eich bod yn gwybod beth mae deddf cydraddoldeb yn ei ddweud y mae’n rhaid i chi ei wneud fel cyflogwr.\nMae enghreifftiau o beth i’w osgoi yn cynnwys:\nGofyn cwestiynau sy’n gwneud rhagdybiaethau am bobl yn seiliedig ar eu nodweddion gwarchodedig.\nMae cyflogwr yn gofyn i wraig a fydd arni angen amser i ffwrdd ar gyfer cyfrifoldebau teuluol, pan nad ydynt yn gofyn hynny i ddyn.\nAflonyddu ar ymgeisydd.\nMae cyflogwr yn gwneud cyfres o ‘jôcs’ annymunol am hil ymgeisydd sy’n creu awyrgylch cas iddo. Recriwtio pobl anabl\nOs yw ymgeisydd yn berson anabl ac wedi dweud bod arno angen addasiadau ar gyfer y cyfweliad, cyfarfod neu brawf, a bod yr addasiadau hynny’n addasiadau rhesymol, yna rhaid i chi eu gwneud.\nMae gan ymgeisydd am swydd gyda chyflogwr nam ar ei glyw sy’n golygu ei fod yn defnyddio ffôn testun. Mae’r cyflogwr wedi gofyn i’r ymgeiswyr gymryd rhan mewn cyfweliad ffôn. Mae’r ymgeisydd yn dweud wrth y cyflogwr ymlaen llaw y bydd yn defnyddio ffôn testun a Gwasanaeth UK Text Relay, ac mae’r cyflogwr yn ei gyfweld fel hyn. Mae’r cyflogwr wedi gwneud addasiad rhesymol.\nMae’n rhaid i chi wneud addasiadau dim ond os ydych yn gwybod, neu y gellid disgwyl yn rhesymol i chi wybod, fod person anabl wedi ymgeisio neu y gallai ymgeisio am y swydd. Cyn gynted ag yr ydych yn gwybod hynny, neu y dylech fod wedi gwybod, rhaid i chi gymryd camau i ganfod a oes ar yr ymgeisydd am swydd angen unrhyw addasiadau a beth yw’r addasiadau hynny. Mae hyn yn golygu y bydd angen i chi wneud yn sicr bod holl drefniadau’r cyfweliad yn caniatáu i’r person fynychu a chymryd rhan yn effeithiol, cyn belled ag y bo’r rhain yn addasiadau rhesymol.\nMae ymgeisydd gyda nam ar ei glyw yn hysbysu’r cyflogwr ei fod yn defnyddio cyfuniad o gymorth clyw a darllen gwefusau ond bydd angen iddo allu gweld wyneb y cyfwelydd yn glir. Mae’r cyfwelydd yn gofalu bod ei wyneb wedi ei oleuo’n dda, ei fod yn wynebu’r ymgeisydd wrth siarad, ei fod yn siarad yn glir a bod yn barod i ailadrodd cwestiynau os nad yw’r ymgeisydd yn eu deall. Mae’r rhain yn debygol o fod yn addasiadau rhesymol i’r cyflogwr orfod eu gwneud.\nOs nad ydych wedi gofyn a oes ar ymgeisydd angen addasiad neu os nad yw ymgeisydd wedi dweud wrthych ymlaen llaw, rhaid i chi ddal i wneud unrhyw addasiad y mae ar yr ymgeisydd ei angen pan mae’n cyrraedd. Mae hyn cyn belled ag y byddwch yn gwybod ei fod yn anabl a bod arno angen addasiad a’i fod yn rhesymol i chi wneud yr addasiad. Ond gall yr hyn sy’n rhesymol i chi ei wneud os na chawsoch rybudd ymlaen llaw, er eich bod wedi gofyn i’r ymgeisydd, fod yn wahanol i’r hyn a fyddai wedi bod yn rhesymol gyda mwy o rybudd. Er enghraifft:\nNi ddywedodd ymgeisydd wrth gyflogwr fod arno angen mynediad gwastad oherwydd nam symudedd. Pan gyrhaedda, mae grisiau i’r ystafell cyfweld a dim lifft.Nid yw’r cyflogwr yn gallu symud i ystafell arall ar fyr rybudd ond mae’n gofyn iddo ddod ar ddiwrnod arall pan fydd ystafell gyda mynediad gwastad ar gael. Mae hyn yn debygol o fod yn addasiad rhesymol.\nRhaid i chi beidio â newid y penderfyniad i gyfweld ymgeisydd oherwydd eich bod yn darganfod wrth iddo gyrraedd ei fod yn berson anabl. Ni ddylech ychwaith newid y ffordd yr ydych yn ei gyfweld, er enghraifft, drwy gwtogi’r cyfweliad neu drwy beidio â’i brofi yn yr un modd ag y byddech yn gwneud gydag ymgeiswyr eraill (oni bai bod y newid i’r cyfweliad yn addasiad rhesymol).\nBod yn hyblyg am ddyddiadau ac amserau\nEfallai y bydd angen i chi fod yn hyblyg neu wneud newidiadau i ddyddiadau neu amserau cyfweliadau i osgoi gwahaniaethu anghyfreithlon, yn arbennig gwahaniaethu anuniongyrchol os na allwch gyfiawnhau yn wrthrychol yr hyn rydych yn ei wneud, neu os ceir methiant i wneud addasiadau rhesymol.\nMae cyflogwr yn cynnig un amser ar gyfer cyfweliadau i ymgeiswyr am swydd. Dywedir wrth berson anabl gyda nam symudedd ddod am 9am, er ei fod wedi gofyn am amser sy’n caniatáu iddo deithio ar drafnidiaeth gyhoeddus y tu allan i’r awr frys ac wedi egluro pam. Mae hyn yn debygol o fod yn fethiant ar ran y cyflogwr i wneud addasiad rhesymol.\nMae cyflogwr yn cynnig un amser ar gyfer cyfweliadau i ymgeiswyr am swydd. Mae un ymgeisydd yn Fwslim sy’n rhoi sylw i’w grefydd na all fynychu ganol dydd ar ddydd Gwener. Yn anffodus, dyma’r unig amser y cynigir cyfweliad iddo. Oni bai y gall y cyflogwr gyfiawnhau’r diffyg hyblygrwydd yn wrthrychol, gall hyn fod yn wahaniaethu anuniongyrchol oherwydd crefydd neu gred.\nBeth na ddylwn i ei ofyn i ymgeisydd?\nRhaid i chi beidio â gofyn cwestiynau am nodweddion gwarchodedig rhywun oni bai bod y rhain yn amlwg iawn yn gysylltiedig â’r swydd (er enghraifft, oherwydd bod un o’r eithriadau yn berthnasol).\nOs penderfynwch beidio â chyflogi rhywun oherwydd nodwedd warchodedig yn unig, oni bai ei fod yn dod o fewn yr eithriadau, byddai hyn yn wahaniaethau uniongyrchol.\nYn arbennig, rhaid i chi beidio â gofyn cwestiynau am iechyd neu anabledd, gan gynnwys am gofnod absenoldeb salwch rhywun. Ceir rhai eithriadau cyfyngedig iawn i hyn y gallwch ddarllen amdanynt yma. Un eithriad yw pe bai’r ateb i’r cwestiwn yn golygu y byddech yn gwybod a all person gyflawni swyddogaeth hanfodol neu gwbl sylfaenol i’r swydd gydag addasiadau rhesymol wedi eu gwneud.Mae gennych ddyletswydd i ystyried addasiadau rhesymol os yw’r ateb yn datgelu bod y rhain yn angenrheidiol.\nYn hytrach, gofynnwch gwestiynau am a oes gan yr ymgeisydd y sgiliau, nodweddion a’r profiad perthnasol i wneud y swydd, nid am eu hiechyd nac am unrhyw anabledd a allai fod ganddynt.\nMyth yw dweud bod cyfraith cydraddoldeb yn dweud bod yn rhaid i chi ofyn yn union yr un cwestiynau i bawb. Nid oes unrhyw reswm i chi beidio â gofyn am bethau sy’n wahanol i ymgeisydd arbennig, na dilyn ymlaen o atebion ymgeisydd gyda chwestiynau sy’n ymwneud â’r hyn maent newydd ei ddweud. Ond dylech fod yn canolbwyntio ar yr un pynciau yn fras gyda phob ymgeisydd. Mae hyn oherwydd fel arall y gallech fod yn cymhwyso safonau gwahanol at ymgeiswyr gwahanol yn seiliedig ar eu nodweddion gwarchodedig, a gallai hyn arwain at wahaniaethu anghyfreithlon.\nOs gofynnwch i ymgeiswyr wneud prawf o ryw fath i’ch helpu i benderfynu pwy yw’r person gorau am y swydd, ni ddylech ddefnyddio prawf i wahaniaethu yn anghyfreithlon yn erbyn ymgeisydd.\nMae cyflogwr yn gosod prawf i ymgeiswyr am swyddi sy’n profi eu gallu i ddefnyddio cyfrifiadur. Mae hyn yn ymwneud yn uniongyrchol â’r swydd. Ond maent yn penderfynu rhoi pobl drwy’r prawf dim ond ar ôl iddynt eu gweld mewn cyfweliad. Mae’r cyflogwr yn penderfynu na ofynnir i bobl sy’n ymddangos dros 40 gymryd y prawf. Mae hyn yn wahaniaethu uniongyrchol oherwydd oed a bydd yn anghyfreithlon oni bai y gall y cyflogwr ei gyfiawnhau yn wrthrychol.\nMae cyflogwr yn penderfynu gwneud i ymgeiswyr am swyddi gymryd prawf o’u Saesneg ysgrifenedig, er nad yw’r swydd yn ei gwneud yn ofynnol i berson fod â Saesneg ysgrifenedig da. Mae’r prawf hwn yn fwy anodd i rai pobl ei basio oherwydd eu nodweddion gwarchodedig, er enghraifft, rhai pobl nad yw Saesneg yn famiaith iddynt. Ganwyd ymgeisydd y tu allan i’r DU ac mae’n rhugl mewn Saesneg llafar ond yn llai hyderus mewn Saesneg ysgrifenedig. Oni bai y gall y cyflogwr gyfiawnhau yn wrthrychol gwneud iddynt gymryd y prawf hwn (sy’n annhebygol os nad yw’n ymwneud â’r swydd), gall fod yn wahaniaethu anuniongyrchol oherwydd hil. Mae’n rhoi’r ymgeisydd hwnnw o dan anfantais yn ogystal â phobl eraill sy’n rhannu eu nodwedd warchodedig, yn yr achos hwn bod â tharddiad cenedlaethol gwahanol.\nOs gosodwch brawf, a’i fod ar gael i ymgeiswyr ei gyflawni ar amser penodedig ar ddiwrnod penodedig yn unig, dylech osgoi gwyliau crefyddol neu ddyddiau sanctaidd neu adegau o gadw defodau crefyddol cyn belled ag y bo hynny’n bosib. Oni bai y gallwch gyfiawnhau’r gofyniad i’r holl ymgeiswyr gymryd y prawf ar yr adeg arbennig honno yn wrthrychol, gall hyn fod yn wahaniaethu anuniongyrchol oherwydd crefydd neu gred. Mae hyn oherwydd ei bod yn cael effaith waeth ar bobl sy’n ddilynwyr y grefydd neu’r gred a effeithir nag ar y rhai hynny sydd ddim, oherwydd efallai na fyddant yn gallu cymryd y prawf o gwbl, sy’n golygu na fyddent yn cael eu hystyried am y swydd o gwbl.\nPan anfonir ffurflenni cais, neu yn ystod y cyfnod pan lunnir y rhestr fer, dywedwch wrth yr ymgeiswyr a ddisgwylir iddynt gymryd prawf ai peidio. Rhowch amlinelliad iddynt o’r hyn y bydd yn ei olygu a gofynnwch a oes arnynt angen unrhyw addasiadau rhesymol. Mae hyn oherwydd os yw ymgeisydd yn berson anabl, ac na ddywedir wrtho ymlaen llaw am brawf, y gall hyn ei roi o dan anfantais oherwydd nad yw’n rhoi cyfle iddo ofyn am addasiadau rhesymol. Hyd yn oed os nad yw’r ymgeisydd yn dweud wrthych ei fod yn anabl nac yn gofyn am unrhyw addasiadau, os daw hyn yn eglur wedi iddynt gyrraedd am y prawf, bydd yn dal angen i chi wneud unrhyw addasiadau sy’n rhesymol. Fel arall gellir eu hatal rhag gallu cystadlu ar yr un telerau ag ymgeiswyr eraill.\nNi ddylid rhoi ymgeiswyr o dan anfantais oherwydd eu hanabledd oherwydd cynnwys ac amseriad y prawf.\nMae cyflogwr yn caniatáu amser ychwanegol i ymgeisydd wneud prawf ysgrifenedig oherwydd bod ganddo ddyslecsia difrifol. Mae hefyd yn rhoi cyfrifiadur iddo, ar ôl gofyn iddo pa addasiadau sy’n angenrheidiol ac ar ôl derbyn eu bod yn addasiadau rhesymol.\nOnd, nid oes raid i chi addasu prawf i’r pwynt lle nad yw bellach yn profi a fyddai rhywun yn gallu gwneud y swydd ai peidio (gan roi ystyriaeth i unrhyw addasiadau rhesymol a fyddai’n galluogi’r person anabl i wneud y swydd).\nDigwyddiadau cymdeithasol fel rhan o’r asesiad\nOs yw’r broses cyfweld neu’r asesiad yn cynnwys digwyddiad cymdeithasol lle nad oes ond alcohol ar gael i’w yfed, gall hyn roi rhywun y mae ei grefydd yn gwahardd cysylltiad ag alcohol, er enghraifft, aelodau o rai enwadau Cristnogol a Mwslimiaid neu bobl na all yfed alcohol oherwydd eu hanabledd, o dan anfantais.\nOs ydych yn darparu bwyd, mae’r un peth yn wir am ymgeiswyr gydag anghenion dietegol penodol yn seiliedig ar grefydd neu gred neu anabledd.\nGofynnwch ymlaen llaw a gofalwch y gellir darparu diodydd meddal neu bryd o fwyd gwahanol. Os na wnewch hyn mae’n rhoi’r ymgeiswyr hyn o dan anfantais – oherwydd na allant ymuno yn yr un modd ag ymgeiswyr eraill a gallai hyn arwain at eu hystyried fel pobl anghyfeillgar nad ydynt yn barod i gymysgu – a all fod yn wahaniaethu anuniongyrchol oherwydd crefydd neu gred neu anabledd oni bai y gallwch ei gyfiawnhau yn wrthrychol.\nY cyfweliad neu’r cyfarfod mae’n debyg yw’r tro cyntaf yr ydych wedi gweld yr ymgeisydd neu wedi ei glywed dros y ffôn. Gofalwch beidio â llunio barn bersonol ac weithiau annheg ar unwaith am addasrwydd rhywun oherwydd nodwedd warchodedig. Canolbwyntiwch ar ganfod a oes ganddynt y sgiliau, y nodweddion a’r profiad sy’n angenrheidiol i wneud y swydd.\nPeidiwch â gofyn cwestiynau naill ai’n sy’n ymwneud yn uniongyrchol neu yn anuniongyrchol â nodweddion gwarchodedig yr ymgeiswyr. Mae hyn oherwydd bod yr wybodaeth hon yn annhebygol iawn o fod yn berthnasol i pun a oes gan rywun y sgiliau i wneud y swydd neu beidio a gall awgrymu i ymgeisydd eich bod yn bwriadu gwahaniaethu, gan eich rhoi mewn perygl o hawl tribiwnlys.\nGofalwch fod gennych fwy nag un person i wneud y cyfweld, oherwydd gall hyn helpu i osgoi tuedd anfwriadol yn erbyn pobl gyda nodweddion gwarchodedig arbennig.\nPun a yw’n angenrheidiol osgoi gwahaniaethu anghyfreithlon ai peidio, byddwch yn hyblyg ynglŷn â dyddiad ac amser y cyfweliad neu brawf a rhowch rybudd digonol. Bydd hyn yn helpu ymgeiswyr a all fod â chyfrifoldebau teuluol arbennig neu ofynion sy’n ymwneud â rhoi sylw i ddefodau crefyddol. Bydd hefyd yn ddefnyddiol i rai ymgeiswyr anabl y gall fod arnynt angen addasiadau rhesymol mewn perthynas ag amseru’r cyfweliad neu brawf.\nCadwch gofnod o’r cyfweliad, a chadwch y nodiadau am 12 mis. Os dymuna ymgeisydd gwyno, mae ganddo hawl i weld y nodiadau. Gallai hyn fod yn dystiolaeth bwysig i ddangos na wahaniaethwyd yn eich erbyn.\nGofynnwch gwestiynau tebyg yn gysylltiedig â swydd i’r ymgeiswyr i gyd, er nad yw hyn yn eich atal rhag gofyn i ymgeisydd am agwedd arbennig o’u profiad yn y gorffennol neu am fwlch yn eu cofnod gwaith.\nOs gosodwch brawf, gofalwch fod y prawf yn ymwneud â gofynion y swydd. Dylai profion brofi gallu ymgeisydd i wneud y swydd neu i gael ei hyfforddi ar ei chyfer, gan roi ystyriaeth i unrhyw addasiadau rhesymol a fyddai’n galluogi person anabl i wneud y swydd. Os ydych yn profi unrhyw beth arall, yna mae risg y byddwch yn seilio eich penderfyniad ar wybodaeth sy’n rhoi pobl gyda nodweddion gwarchodedig arbennig o dan anfantais ddiangen. Awgrym ar gyfer osgoi gwahaniaethu\nPeidiwch â gofyn cwestiynau a allai awgrymu eich bod eisoes wedi penderfynu mai ef yw’r person anghywir am y swydd oherwydd ei nodweddion gwarchodedig. Er enghraifft, drwy ddweud “Dych chi ddim yn meddwl eich bod chi braidd yn ifanc am y swydd hon?’\nGofynnwch gwestiynau sy’n ymwneud â’r swydd.


Gêm Gêm Gofod Ar-lein. Chwarae am ddim\nGêm Gêm Gofod\nWedi chwarae: 212\nChwaraewch y gêm Gêm Gofod Ar-lein:\nGêm Disgrifiad Gêm Gofod\nGan nad yw'r lleuad yn y signal a dderbyniwyd gyntaf, felly Earthlings penderfynu creu mintai arbennig y milwrol, nad oedd yn gallu ymladd yn y blaned neu dim ond un hawl i amddiffyn ddynoliaeth yn y gofod. Mae'r sefydliad hwn wedi dod yn fawr ac yn ymosodol yn erbyn yr holl newydd-ddyfodiaid iawn. Dim ond yn y rhesymau wacky ac mae'n rhaid i ymladd gyda gwallgofiaid. . Chwaraewch y gêm Gêm Gofod ar-lein.\nNodweddion technegol y gêm Gêm Gofod\nGêm Gêm Gofod Ychwanegodd: 01.06.2015\nMae'r gêm yn cael ei chwarae: 212 amser\nGemau fel y gêm Gêm Gofod\nLawrlwytho gêm Gêm Gofod\nEmbed y gêm Gêm Gofod ar eich gwefan:\nI fewnosod y gêm Gêm Gofod ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Gêm Gofod, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Gêm Gofod, hefyd yn chwarae yn y gêm:


Petition / Deiseb – Siarter Cyfiawnder Cartrefi\nMae prisiau tai’n gorfodi pobl leol o’u cymunedau eu hunain. Mae hyn yn dinistrio ein diwylliant a’n hiaith. Nid yw adeiladu mwy o dai’n ddigon.\nRydym yn galw am ailfeddwl polisi sylfaenol i flaenoriaethu anghenion cymdeithasol, diwylliannol ac economaidd pobl Cymru yn unol â’r cynllun gweithredu Cymraeg 2050 a Deddf Llesiant Cenedlaethau’r Dyfodol.\nAm fwy o wybodaeth dilynwch y ddolen isod;\n#argyfwngtai #hawlifywadra #nidywgymruarwerth


BA (Anrh) Cynhyrchu'r Cyfryngau (cyfleoedd cyfrwng Cymraeg) | Prifysgol De Cymru\nOs hoffech gael gyrfa yn niwydiant y cyfryngau, bydd y radd ymarferol hon yn yn rhoi i chi’r sgiliau ymarferol a dealltwriaeth ddamcaniaethol o ddiwydiannau teledu, radio, fideo, a chyfryngau newydd. Byddwch yn cychwyn trwy astudio pob agwedd ar y cyfryngau, gan ennill sgiliau ymarferol fydd yn cael eu hatgyfnerthu wrth i chi ddatblygu eich gwybodaeth am theori a chyd-destun. Yn y flwyddyn olaf, gallwch arbenigo yn y maes sydd o’r diddordeb mwyaf i chi a chreu portffolio o waith er mwyn creu argraff ar ddarpar gyflogwyr ar ôl i chi raddio.\nMae gan ein tîm addysgu brofiad helaeth yn y diwydiant a chysylltiadau gwych ynddo hefyd.\nNeilltuwch eich lle mewn Diwrnod Agored\nMae’r flwyddyn gyntaf yn cynnwys modiwlau cynhyrchu ymarferol sy’n canolbwyntio ar fideo, dylunio sain a’r cyfryngau newydd, gyda modiwl theori i’ch helpu i ddeall y diwydiant yn well.\nYn ystod yr ail flwyddyn, bydd cyfle i arbenigo ymhellach ym meysydd o’ch dewis, tra eich bod yn datblygu eich sgiliau mewn meysydd sy’n cynnwys ol-gynhyrchu, sgrin werdd a graddio lliwiau. Byddwch hefyd yn dilyn modiwl ymarfer proffesiynol, sy’n cynnig cyfle i ddysgu mwy am lwybrau diwydiant a gyrfa, trwy gyfres o siaradwyr gwadd a gweithdai.\nRhwng yr ail a’r drydedd flwyddyn, bydd cyfle i fyfyrwyr fynd ar leoliad gwaith am flwyddyn, i ennill profiad gwaith gwerthfawr a fydd yn gwella eu rhagolygon gyrfa.\nYn y flwyddyn olaf, bydd cyfle i chi ddechrau ffug busnes cyfryngau. Byddwch yn gweithio mewn gweithle wedi’i greu yn benodol, a byddwch yn canolbwyntio ar reoli, moeseg, rheoleiddio, cyllido, cyflwyno a sgiliau allweddol eraill. Byddwch hefyd yn datblygu portffolio proffesiynol a phresenoldeb ar y cyfryngau cymdeithasol, trwy weithdai penodol a mentor proffesiynol.\nMae’r modiwlau canlynol yn rhan o’r cwrs hwn:\nTechnegau Camera a Chynhyrchu Fideo\nSain i’r Cyfryngau\nAmlgyfrwng ar gyfer Cynhyrchu a Darlledu 1\nCysyniadau critigol Cynhyrchu’r Cyfryngau\nAmlgyfrwng ar gyfer Cynhyrchu a Darlledu 2\nDadansoddi Critigol Cynhyrchu’r Cyfryngau\nProsiect Grwp Cydweithredol NEU Brofiad Gwaith\nBusnes, Entrepreneuriaeth a Rheolaeth ar gyfer Gweithwyr Creadigol Proffesiynol\nTraethawd Hir Cynhyrchu’r Cyfryngau\nYmarfer Proffesiynol Myfyriol\nCynhyrchu’r Cyfryngau – Prif Brosiect\nByddwch yn dysgu trwy fynychu darlithoedd, seminarau a gweithdai ymarferol sy'n adlewyrchu'r cymysgedd o waith ymarferol a meddwl dadansoddol sy'n llywio'r cwrs. Mae'r modiwl Ymarfer Proffesiynol yn yr ail flwyddyn yn rhoi cyfle i fyfyrwyr rwydweithio gyda phobl allweddol yn y diwydiant cyfryngau lleol. Trefnir y modiwl hwn i ddatblygu hyder a sgiliau rhywdweithio fel bod modd i fyfyrwyr fynd ar leoliad gwaith 20 diwrnod yn dilyn gwyliau'r Pasg. Gallai hwn wedyn ddod yn lleoliad blwyddyn gyfan, pe bai'r myfyrwyr yn dymuno i wneud hynny.\nBydd eich gwaith ymarferol yn cael ei asesu trwy waith cwrs ac aseiniadau, gan gynnwys cymysgedd o waith grŵp a phrosiectau unigol.\nCeir manylion amrediad o ofynion mynediad isod a bydd y Brifysgol yn gwneud cynnig sydd o fewn yr amrediad hwnnw. Gofynnir i'r mwyafrif ennill y graddau uchaf, ond rydym yn ystyried pob agwedd ar bob cais a bydd ymgeiswyr yn cael cynnig wedi'i deilwra ar eu cyfer. Mae’r Brifysgol yn derbyn ymgeiswyr gyda chyfuniad o gymwysterau, ac mae’n bosib y bydd cymwysterau nad ydynt yn cael eu rhestru yma hefyd yn dderbyniol.\nMae angen cyfweliad a phortffolio ar gyfer y cwrs hwn. Dylech ddod ag enghreifftiau o waith perthnasol i’w trafod yn ystod y cyfweliad, fydd yn para tua 30 munud. Gall y gwaith hwn cynnwys gwaith graffeg/celf, ffotograffiaeth, fideo, ysgrifennu creadigol/gwaith sgriptio, radio neu ddylunio gwefannau. Cewch fwy o wybodaeth ar sut i baratoi ar gyfer cyfweliad yma.\nCynnig Arferol Lefel-A\nBCC - CDD i gynnwys pwnc perthnasol fel Celf, Drama, Saesneg, Celfyddydau Perfformio, Celfyddydau Gweledol, Theatr, Cymraeg, Astudiaethau’r Cyfryngau neu Ffotograffiaeth (sy'n gyfwerth â 104-80 o bwyntiau tariff UCAS).\nCynnig Arferol Bagloriaeth Cymru\nPasio Diploma Uwch Bagloriaeth Cymru gyda Gradd C/D yn y Dystysgrif Her Sgiliau a BC - CD ar gyfer Lefel A i gynnwys pwnc perthnasol fel Celf, Drama, Saesneg, Celfyddydau Perfformio, Celfyddydau Gweledol, Theatr, Cymraeg, Astudiaethau’r Cyfryngau neu Ffotograffiaeth (sy'n gyfwerth â 104-80 o bwyntiau tariff UCAS).\nCynnig Arferol BTEC\nDiploma Estynedig BTEC Rhagoriaeth Teilyngdod Teilyngdod (DMM) - Teilyngdod Teilyngdod Pas (MMP) mewn pwnc perthnasol (sy'n gyfwerth â 112-80 o bwyntiau tariff UCAS).\nCynnig Arferol Mynediad at AU\nPasio Diploma Mynediad i Addysg Uwch gyda chyfanswm o 60 credyd - dylai fod y credydau hyn gyfwerth â rhwng 106 - 80 o bwyntiau tariff UCAS (enghreifftiau isod)\n45 credyd Lefel 3 sy’n gyfwerth â 15 Rhagoriaeth, 24 Teilyngdod a 6 Pas mewn pwnc perthnasol (106 o bwyntiau tariff UCAS).\n45 credyd Lefel 3 sy’n gyfwerth â 12 Rhagoriaeth, 6 Teilyngdod a 27 Pas mewn pwnc perthnasol (80 o bwyntiau tariff UCAS).\nTGAU: Mae’r Brifysgol fel arfer yn gofyn am leiafswm o 5 TGAU sy’n cynnwys Gradd C neu uwch Mathemateg a Saesneg, neu’r cyfateb ond bydd amgylchiadau unigol yn cael eu hystyried.\nNoder mai fesul blwyddyn y mae ein ffioedd i gyd. Unwaith yr ydych yn dechrau eich cwrs, bydd eich ffi yn aros yr un peth ar gyfer bob blwyddyn astudio.\nGall myfyrwyr gael gafael ar ystod eang o adnoddau gan gynnwys gwerslyfrau, cyhoeddiadau a chyfrifiaduron yn llyfrgell y Brifysgol a thrwy adnoddau ar-lein. Gan amlaf, maent yn fwy na digon i gwblhau cwrs astudio. Cewch wybodaeth isod am unrhyw gostau ychwanegol, sy’n hanfodol neu’n ddewisol. Wrth reswm gall myfyrwyr ddewis prynu adnoddau personol eraill eu hunain, sy'n ychwanegol at y rheini a restrir i gefnogi eu hastudiaethau. Rhaid i fyfyrwyr dalu am gostau argraffu a'u deunyddiau ysgrifennu eu hunain.\nGwnewch gais drwy UCAS os ydych yn ymgeisydd sy’n preswylio yn y DU/UE, ac sy’n gwneud cais am flwyddyn 1 gradd israddedig llawn amser, Blwyddyn Sylfaen, Gradd Sylfaen neu HND, ac nad ydych wedi gwneud cais drwy UCAS o’r blaen. Gwnewch gais yn uniongyrchol i’r Brifysgol os ydych yn gwneud cais am gwrs rhan amser, i ychwanegu at eich Gradd Sylfaen neu HND, neu i drosglwyddo i Brifysgol De Cymru o sefydliad arall. International students Apply directly to the University if you live outside the UK/EU. Gwnewch gais\nMae graddedigion wedi mynd ymlaen i lwyddo mewn sawl sector, gan gynnwys; ffilm, teledu, cynhyrchu a chyflwyno teledu a radio, cysylltiadau cyhoeddus, dylunio ar gyfer y we a newyddiaduraeth.\nFel myfyriwr Prifysgol De Cymru, cewch fanteisio ar gyngor gan y Gwasanaeth Gyrfaoedd a Chyflogadwyedd trwy gydol eich astudiaethau ac ar ôl i chi raddio.\nMae'r gwasanaeth hwn yn cynnwys: apwyntiadau un-i-un gyda Chynghorwyr Gyrfaoedd cyfadrannol, wyneb-yn-wyneb, dros y ffôn, neu drwy Skype hyd yn oed a thrwy ebost gan ddefnyddio'r gwasanaeth 'Gofyn Cwestiwn'. Mae hefyd gennym ystod eang o adnoddau ar-lein i'ch helpu gyda'ch dewisiadau gyrfa a chyflwyno'ch hunan yn dda i gyflogwyr. Mae'r adnoddau hyn yn cynnwys profion seicometrig, asesiadau gyrfa, teclyn creu CV, efelychydd cyfweliad a chymorth cais am swydd. Mae gennym dros 2,000 o gyflogwyr sydd wedi'u cofrestru ar ein cronfa ddata sy'n targedu myfyrwyr Prifysgol De Cymru, a gallwch dderbyn ebyst wythnosol gyda gwybodaeth am swyddi gwag.\nMae gan ein Gwasnaeth Gyrfaoedd dimau penodedig: Tîm profiad gwaith canolog fydd yn eich helpu i ddod o hyd i leoliad gwaith perthnasol; tîm datblygu cyflogadwyedd sy'n cynnwys rhaglen cyflogadwyedd o'r enw Grad Edge; a thîm Menter sy'n canolbwyntio ar syniad busnes newydd a mentergarwch.\nShwmae - Su'mae\nSut profiad yw astudio yn ein Campws Caerdydd?\nLlywodraethu a rheoli\nCyfadrannau ac ysgolion\nCanghellor y Brifysgol


Anrhydeddau 2012 – Gorsedd Cymru\nCyhoeddwyd yr anrhydeddau am 2012 isod.\nUrddau’r Orsedd 2012\nYn unol â threfniadau newydd Urddau er Anrhydedd Gorsedd y Beirdd, a gyflwynir am y tro cyntaf yn y Brifwyl eleni, bydd pob aelod newydd yn dod yn aelod ar yr un gwastad, sef fel Derwydd.\nO hyn ymlaen, enillwyr prif wobrau llwyfan yr Eisteddfod Genedlaethol yn unig, fydd yn cael eu hurddo i’r Wisg Wen. Bydd pob person sy’n derbyn aelodaeth trwy anrhydedd Yr Orsedd yn cael eu derbyn un ai i’r Wisg Werdd, neu’r Wisg Las, yn ddibynnol ar faes eu harbenigedd.\nBydd y rheini sydd yn amlwg ym myd y Gyfraith, Gwyddoniaeth, Chwaraeon, Newyddiaduriaeth, y Cyfryngau, gweithgaredd bro / neu cenedl yn derbyn Urdd Derwydd – Y Wisg Las am eu gwasanaeth i’r genedl.\nUn a fu’n gweithio’n wirfoddol i’r Eisteddfod Genedlaethol ers blynyddoedd lawer yw Eurfyl Bowen Pontyberem, ger Llanelli. Ef yw un o’r bobl werthfawr hynny, sy’n gosod a rhedeg maes carafanau’r Eisteddfod. Mae ei gyfraniad i lwyddiant yr Eisteddfod yn flynyddol, yn amheuthun. (Gwisg Las)\nMae Basil Davies Y Barri wedi rhoi oes o wasanaeth i’r iaith Gymraeg ar lefel broffesiynol a gwirfoddol. Cysylltir ei enw yn bennaf â maes Cymraeg i Oedolion, lle bu’n llafurio am gyfnod o dros 30 mlynedd. Er yn frodor o Landdarog, Caerfyrddin, mae wedi byw yn Y Barri ers 1974. (Gwisg Werdd)\nMae llais soniarus y tenor poblogaidd Wynne Evans, wedi swyno cynulleidfaoedd ar draws Cymru a thu hwnt ers dros chwarter canrif. Mae’n brif denor gyda Chwmni Opera Cenedlaethol Cymru ac yn ymddangos yn rheolaidd gyda chwmnïau opera eraill. Yn enedigol o dref Caerfyrddin, mae nawr yn byw yng Nghaerdydd. (Gwisg Werdd)\nCafodd Betsi Griffiths ei geni a’i magu yn Y Gilfach Goch, Y Rhondda. Am bum mlynedd ar hugain, bu’n Bennaeth ymroddgar ar Ysgol Gymraeg Tonyrefail – yn wir, hi oedd Pennaeth cyntaf yr ysgol hon. Mae hi hefyd yn weithgar yn ei bro, gan wasanaethu fel gohebydd lleol i Bapur Bro Tafod Elai. (Gwisg Las)\nRhoddodd Gwenda Griffith wasanaeth unigryw i’r genedl ym myd y cyfryngau ers deng mlynedd ar hugain. Un o Ddyffryn Clwyd yn wreiddiol, mae hi wedi ymgartrefu yng Nghaerdydd ers blynyddoedd bellach. Sefydlodd y cwmni ‘Fflic’ ar ddechrau cyfnod S4C a bu’n gyfrifol am gyfresi clodwiw, megis ‘Pedair Wal’, ‘Y Tŷ Cymreig’, a ‘Cwpwrdd Dillad’. (Gwisg Las)\nMae Linda Griffiths yn enw cyfarwydd fel unawdydd gwerin ac fel aelod o’r grŵp hynod o boblogaidd ‘Plethyn’. Un o Bontrobert ym Maldwyn yn wreiddiol, mae hi bellach yn byw yn Nhrefeurig, ger Aberystwyth. Bu’n diddanu cynulleidfaoedd ym mhob rhan o Gymru, yn y gwledydd Celtaidd, yn yr Unol Daleithiau a Chanada, yn ystod cyfnod o dros ugain mlynedd. (Gwisg Werdd)\nFel pob gwir grefftwr, gŵr diymhongar, dyfal a diddorol yw William Irfon Griffiths Comins Coch, Aberystwyth. Cadw gwenyn yw ei brif ddiddordeb hamdden ac fe gasglodd brofiadau hanner can mlynedd o fod wrth ei grefft, ar gyfer ei gyfrol ‘Dyn y Mêl’. Ymysg cyfraniad sylweddol y gyfrol, yw’r rhestr a’r defnydd sydd ynddi o dermau gwenynna Cymraeg. (Gwisg Las)\nJohn Hartson yw un o’r lleisiau cyfarwydd bellach ym myd sylwebu pêl-droed yn yr iaith Gymraeg. Ar y maes, nodweddwyd ef gan ei ddewrder, ei ddycnwch a’i benderfyniad wrth chwarae dros dimau blaengar, gan gynnwys Luton, Arsenal, West Ham United, Celtic a thros y tîm Cenedlaethol. Yn dilyn triniaeth feddygol lwyddiannus, aeth ati i lansio Sefydliad John Hartson er mwyn codi arian a hyrwyddo ymwybyddiaeth achos Cancr y Ceillau. (Gwisg Las)\nErs blynyddoedd, bu Bethan Wyn Jones yn lais cyfarwydd ar Radio Cymru ar raglenni byd natur. Bu’n gyfrifol am raglenni megis ‘Awyr Agored’ a ‘Gweld Llais a Chlywed Llun’ ynghyd â’r rhaglen ‘Galwad Cynnar’ ar fore Sadwrn. Cyhoeddodd nifer o lyfrau yn cyflwyno agweddau o fyd natur mewn ffordd glir a darllenadwy. Ynys Môn yw ei ‘milltir sgwâr’ ac mae darllen am ei phrofiadau yn cerdded yr arfordir ym mhob tywydd yn hudolus. (Gwisg Las)\nCarwyn Jones yw Prif Weinidog Cymru ers 2009. Mae’n aelod o’r Cynulliad dros Pen-y-bont ar Ogwr, ers 1999 a bu’n Weinidog dros Addysg, Diwylliant a’r Iaith Gymraeg rhwng 2007 a 2009. Yn fargyfreithiwr o ran galwedigaeth, bu’n gwasanaethu yn Siambrau Gŵyr yn Abertawe am ddeng mlynedd. Mae ganddo ddiddordeb eang ym myd chwaraeon, yn enwedig rygbi, lle y mae’n gefnogwr selog o’i dîm lleol ym Mhen-y-bont. (Gwisg Las)\nMae cyfraniad Elin Ellis Jones i fyd Meddygaeth Iechyd Meddwl dros y blynyddoedd, yn un sylweddol. Mae hi’n seiciatrydd a fu’n gweithio yn Ysbytai Gogledd Cymru ac yn Ysbyty Aneurin Bevan yng Nglyn Ebwy. Un o Lŷn ydyw ac mae hi’n ymfalchïo yn ei magwraeth ddiwylliedig yn y gymdeithas hon. Fel trysorydd y Gymdeithas Seiciatryddol yng Nghymru, llwyddodd i Gymreigio gweithgareddau’r gymdeithas honno. (Gwisg Las)\nTreuliodd Gareth Davies Jones ei holl yrfa ym myd addysg. Bu’n ymgynghorydd y Gymraeg yn Sir Ddinbych rhwng 1967 a 1971 ac yna’n Arolygwr ei Mawrhydi hyd 1997. Mae’n un sydd yn cyfrannu’n helaeth i fywyd Cymraeg tref Wrecsam ac yn aelod blaengar o Gyngor Llyfrau Cymru ers 35 o flynyddoedd. Bu’n weithgar iawn ar bwyllgorau Eisteddfod Genedlaethol Wrecsam a’r Fro 2011. (Gwisg Las)\nUn a fu’n feddyg teulu yng Nghaernarfon am dros 30 o flynyddoedd yw Gareth Parry Jones. Am gyfnod bu’n Llywydd y Gymdeithas Feddygol Gymraeg, cymdeithas sy’n cynnal Cynhadledd Addysg Feddygol trwy gyfrwng y Gymraeg yn flynyddol. Fel tiwtor addysg barhaol, bu’n gyfrifol am drefnu cyfarfodydd addysgiadol i feddygon teulu yng Ngwynedd. Trwy gydol ei yrfa, bu’n ddiflino yn ei ymdrech i ddefnyddio’r iaith Gymraeg yn y proffesiwn meddygol. (Gwisg Las)\nEnillodd Stephen Jones 104 o gapiau dros dîm rygbi Cymru yn safle’r maswr. Mae’n Gymro i’r carn ac wedi bod yn was ffyddlon a phoblogaidd i’w gamp a’i wlad, ac yn un sydd wedi sbarduno a chynorthwyo chwaraewyr ifanc. Mae wedi bod yn llysgennad ardderchog yn rhyngwladol dros y Llewod yn 2005 a 2009 ac wedi ymddangos dros 200 o weithiau dros y Sgarlets gan sgorio 2000 o bwyntiau. (Gwisg Las)\nAnn Keane yw Prif Arolygydd Ei Mawrhydi yng Nghymru ers 2010. Yn dilyn gyrfa fel darlithydd mewn gwahanol golegau, fe’i penodwyd yn Arolygydd Ysgolion yn 1984, lle y rhoddodd sylw arbennig i addysg ddwyieithog ac addysg trwy gyfrwng y Gymraeg. Derbyniodd ei haddysg uwchradd yn Ystalyfera a Llandysul, cyn graddio ym Mhrifysgol Cymru, Aberystwyth. (Gwisg Las)\nUn o feibion Dyffryn Clwyd yw Meirion Llewelyn. Astudiodd feddygaeth yn Ysgol Feddygol Caerdydd, Llundain, Caergrawnt a Havard yn yr Unol Daleithiau. Yn ystod ei yrfa, bu’n Niwrolegydd Ymgynghorol ac Uwch Gofrestrydd Meddygol yn Ysbyty Prifysgol Cymru Caerdydd. Erbyn hyn, mae’n Feddyg Ymgynghorol mewn clefydau heintus yn Ysbyty Brenhinol Gwent. Ymysg y gwobrau niferus a gyflwynwyd iddo, dros y blynyddoedd, mae’n hynod o falch o wobr Awdurdod Iechyd Gwent fel Pencampwr yr Iaith Gymraeg. (Gwisg Las)\nMae Noel Lloyd yn enw cyfarwydd i holl ysgolheigion ein cenedl. Bu’n Athro ar Adran Mathemateg Prifysgol Aberystwyth cyn cael ei benodi’n Brifathro ac Is-ganghellor y Brifysgol honno yn 2004. Mae’n un sydd wedi gwneud cyfraniad nodedig i’r sector addysg uwch yng Nghymru a thu hwnt. Ar ei ysgwyddau ef y disgynnodd y cyfrifoldeb o gyflwyno a gwireddu gofynion Cynllun Iaith y Brifysgol. Ymatebodd yn frwd i’r dasg hon a bu’n gyson ei gefnogaeth a’i ddylanwad. (Gwisg Las)\nActores flaenllaw ers dechrau’r chwedegau yw Lisabeth Miles. Mae ei gyrfa ddisglair dros gyfnod maith yn parhau hyd heddiw wrth iddi ymddangos yn gyson ar ein sianel cenedlaethol. Bu’n serennu ar lwyfannau Cymru, gydol y cyfnod hwn, gan sicrhau le arbennig iddi yng nghalon y genedl. Bu hefyd yn hael o’i hamser wrth hyfforddi pobl ifanc yng Ngholeg Cerdd a Drama Cymru ac mae ei gwaith diflino dros y ‘pethe’ yng Nghaerdydd yn ganmoladwy. (Gwisg Werdd)\nBrodor o Dreforys yw Densil Morgan, sydd bellach yn byw yn Llanbedr Pont Steffan. Bu’n Weinidog yr Efengyl am gyfnod cyn cael ei benodi’n ddarlithydd yn Adran Diwinyddiaeth ac Astudiaethau Crefyddol Prifysgol Bangor ac yna’n Bennaeth yr Adran yn 2004. Yn 2010 fe’i penodwyd yn Bennaeth Ysgol Diwinyddiaeth Prifysgol y Drindod Dewi Sant. Mae’n awdur toreithiog yn y ddwy iaith a bu’n darlithio droeon yn yr Eisteddfod Genedlaethol. (Gwisg Las)\nCafodd Arwel Ellis Owen yrfa ddisglair yn y byd darlledu, gan ddal swyddi blaengar. Bu’n Olygydd Newyddion BBC Cymru, yn Bennaeth Rhaglenni BBC Gogledd Iwerddon, yn Gadeirydd Ysgol Ffilmiau Rhyngwladol ac yn Brif Weithredwr dros dro ar S4C. Mae’n un a gafodd ddylanwad enfawr ar fyd y cyfryngau ac yn un a dderbyniodd clod am ei waith yn rhyngwladol. Ar hyn o bryd mae’n Gadeirydd Cyngor Gofal Cymru ac yn Is-lywydd y Llyfrgell Genedlaethol. (Gwisg Las)\nMae Magwen Pughe, Cemaes ger Machynlleth wedi rhoi gwasanaeth diflino i ardal Bro Ddyfi ac i ddiwylliant Cymru gyfan. Yn enedigol o Chwilog, bu’n athrawes yn Ysgol Gynradd Glantwymyn am flynyddoedd lawer. Mae ei doniau cerddorol yn amlwg, a defnyddia’r doniau hynny i gyfoethogi bywyd ei chymuned, yn arweinydd Côr Gore Glas ac yn hael o’i hamser wrth hyfforddi pobl ifanc y Ffermwyr Ifanc ac Aelwyd yr Urdd. (Gwisg Werdd)\nUn a fu’n gweithio’n ddyfal yn ardal ddifreintiedig Penrhys yn Y Rhondda ers un mlynedd ar hugain yw Sharon Rees. Yn wreiddiol o Gwmtawe, bu’n hynod o weithgar ym myd addysg gyda’r Mudiad Ysgolion Meithrin, yn wirfoddolwraig gyda phobl ag anghenion arbennig ac ers 1991, yn Weithiwr Addysg ym Mhenrhys. Mae ei gwasanaeth a’i hymrwymiad i’r gymuned hon yn hollol unigryw ac mae hi yn manteisio ar bob cyfle i hyrwyddo Cymreictod y bobl ifanc yn ei gofal. (Gwisg Las)\nCymro Cymraeg a ymfalchïodd yn ei wreiddiau a’i iaith gydol ei yrfa fel pêl-droediwr yw Iwan Roberts. Un o Ddyffryn Ardudwy yn wreiddiol a adawodd ei gartref yn un ar- bymtheg oed i ymuno â chlwb pêl-droed Watford. Cafodd yrfa lwyddiannus gyda chlwb pêl-droed Norwich a thîm cenedlaethol Cymru. Ers ei ymddeoliad fel chwaraewr, mae’n sylwebydd craff ar raglenni chwaraeon BBC Cymru, bob amser yn fodlon rhoi o’i amser i hyrwyddo chwaraeon ac i gefnogi cymdeithasau diwylliannol ei fro. (Gwisg Las)\nYn enedigol o Gaerdydd, daeth Huw Stephens i amlygrwydd yn 1999 wrth iddo gael ei ddewis i fod yn un o gyflwynwyr Radio 1 ar raglen ranbarthol Cymru’r orsaf, y DJ ieuengaf erioed i weithio i’r orsaf. Mae ei yrfa wedi mynd o nerth i nerth ers hynny ac yn ystod ei raglenni, mae’r Gymraeg yn cael lle amlwg iawn. Mae’n parhau i ddarlledu yn y Gymraeg ar orsaf Radio Cymru ac yn 2007, sefydlodd Ŵyl Gerddoriaeth newydd yng Nghaerdydd sef Gŵyl Sŵn. (Gwisg Werdd)\nUn a gyfrannodd yn helaeth i fywyd diwylliannol Penybont Ar Ogwr a Phorthcawl yw Gwerfyl Thomas. Bu’n athrawes frwdfrydig yn Ysgol Gymraeg Maesteg ac yn hynod o weithgar gyda chapel y Tabernacl. Bu’n aelod sylfaenol o gôr Merched y Fro ac fe gyfrannodd yn helaeth at sefydlu’r Papur Bro ‘Yr Hogwr’. Mae’n aelod brwd o Gymdeithas Lenyddol Porthcawl ac yn gystadleuydd cyson mewn eisteddfodau. (Gwisg Las)\nBu Dyfrig Williams yn gweithio’n wirfoddol i’r Eisteddfod Genedlaethol ers 1996, gan gymryd y cyfrifoldeb blynyddol o redeg maes carafanau’r Eisteddfod. Yn ogystal â gofalu yn ymarferol am redeg y maes ac arwain tîm o wirfoddolwyr drwy’r wythnos, mae o hefyd yn cynghori ar gynllun y maes a materion yn ymwneud â diogelwch. Bu hefyd yn gyfrifol am gynllunio a chynghori ar gynnwys cwrs hyfforddiant i’r stiwardiaid gwirfoddol. (Gwisg Las)\nFel ‘talp o graig gadarn’ y disgrifir Gwynne Williams Dyffryn Nantlle. Treuliodd ei oes fel gŵr busnes llwyddiannus gan wasanaethu ei ardal yn helaeth.Treuliodd ei grŵp “Hogiau’r Delyn” rhwng 1969 a 1975 gan ddiddanu cynulleidfaoedd ledled Cymru.Ar hyd ei oes, mae wedi cynnig gwasanaeth gwirfoddol ac eang i’w ardal mewn amrywiol feysydd. Un o’i ddiddordebau pennaf yw ‘Seindorf Arian Dyffryn Nantlle’ a bu’n aelod ffyddlon o’r band ers 1964. (Gwisg Las)\nMae Iwan Bryn Williams yn un o brif gynheiliaid bywyd diwylliannol Y Bala a Phenllyn, gan gyfrannu’n helaeth i nifer fawr o gymdeithasau gwahanol ac amrywiol. Ymysg ei gyfraniadau, mae’n Brif Olygydd papur bro ‘Pethe Penllyn’, yn un o symbylwyr sefydlu ‘Cantref’, y ganolfan dreftadaeth ac aelod o dîm Penllyn ar Dalwrn y Beirdd. Bu’n Gadeirydd ar Bwyllgor Gwaith Eisteddfod Powys Y Bala ac yn un o Lywyddion Anrhydeddus Eisteddfod Genedlaethol Meirion a’r Cyffiniau 2009. (Gwisg Las)\nUn o Ddyffryn Aman yw Shane Williams. Dechreuodd ei yrfa fel chwaraewr rygbi gyda’i glwb lleol, Clwb Rygbi’r Aman, cyn symud at glwb Castell Nedd a’r Gweilch. Mewn gyrfa ryngwladol anhygoel, enillodd 87 o gapiau dros ei wlad gan helpu’r tîm cenedlaethol i ennill dwy Gamp Lawn. Dros Gymru, fe sgoriodd record o 58 o geisiau ac fe gynrychiolodd y Llewod mewn pedair gêm brawf yn Ne Affrig yn 2009. Mae’n Gymro Cymraeg ac yn un sy’n dangos balchder yn ei Gymreictod. (Gwisg Las)\nBlaenorol Cofnod blaenorol: Anrhydeddau 2013\nNesaf Cofnod nesaf: Anrhydeddau 2011


Enfys - Meithrinfa Sêr Bach\nRwyf wrth fy modd yn edrych am fy mheg i hongian fy nghot yn y feithrinfa, mae un fi wrth ymyl un fy ffrind Hari. Ar ôl i mi olchi fy nwylo a chymryd fy nhymheredd, rydw i’n mynd i chwarae cyn i ni gael brecwast. Mae Bethan ac Olwen wedi rhoi llawer o weithgareddau allan. Dwi wrth fy modd yn chwarae gyda’r cwpanau sgleiniog yn y tŷ bach. Byddaf yn gofyn i Siôn Corn am rai er mwyn i mi allu chwarae efo rhai debyg yn fy ystafell wely. Mae Lauren yn fy helpu i wisgo i fyny ac rwy’n cael hwyl yn esgus mai fy nghaffi yw hwn tra dwi’n rhoi paneidiau o de i’m ffrindiau.\n“Rydw i’n hoffi chwarae efo deinosoriaid” Louie, 3 oed.\nRydyn ni’n golchi ein dwylo ac yn cael brecwast yna rydyn ni’n dod at ein gilydd amser cylch. Rwy’n dysgu popeth am fy nheimladau. Nid oes gan fy ffrindiau yr un teimladau â mi bob amser. Rydw i’n hapus ond mae Gethin yn gyffrous, weithiau mae Beca yn swil. Pan fyddan ni yn mynd i chwarae cyn byrbryd rydan ni’n dewis ein gweithgareddau, rwyf yn gobeithio heddiw y galla i ddewis chwarae dŵr. Dyna yw fy hoff peth ond rwy’n dda iawn am gyfrif a gwneud siapiau rhif gyda cherrig a chregyn.\nAr ôl byrbryd rydan ni’n gwisgo ein esgidiau glaw ac yn mynd allan i chwarae. Rwy’n hoffi chwarae siarcod ar y bryn a rhedeg trwy’r twnnel. Ein hoff gêm redeg yw Faint o’r gloch Mr Blaidd?\nPan ddown i fewn mae angen i ni cadw ein esgidiau glaw a brwsio’r holl fwd oddi ar y llawr.\nPan fyddaf yn gynorthwyydd y dydd rwy’n hoffi rhoi’r cadeiriau o amgylch y byrddau ar gyfer cinio ond ar adegau eraill rwy’n gwrando ar Olwen yn adrodd straeon. Messy Monsters yw fy hoff stori. Rwy’n hoffi eistedd gyda Harri a Lois. Rwy’n dda iawn am arllwys fy diodydd fy hun heb ollwng diferyn.\nAr ôl cinio mae rhai plant yn mynd am gwsg tra bod rhai ohonom ni’n cael amser tawel. Rwy’n hoffi’r teganau ffidget rwy’n chwarae gyda nhw wrth y bwrdd gyda Olwen, ac yna gallaf wneud rhywfaint o baentio neu liwio. Mae Rocco wrth ei fodd yn ysgrifennu gyda’i fysedd yn yr hambyrddau tywod. Daw amser tacluso yn gyflym iawn a chyn te rydym yn dawnsioTtraed Bach Sionc gyda Carla.\n“Dw’i yn hoffi chwarae efo teganau dw’i yn licio dawnsio efo ffrindiau” Ava 4 oed.\nAr ôl te rydym yn dewis yr hyn yr hoffem ei wneud. Rwy’n hoffi gwneud lluniau Rala Rwdins a chwarae bingo gyda Emma. Yn fuan, mae’n bryd i ni fynd adref. Tra disgwyl am Mam fydda i yn chwarae gyda rhai teganau wrth y bwrdd neu mewn cornel chwarae ac mae’r ystafelloedd chwarae’n cael eu glanhau yn barod am ddiwrnod arall.\n“Hoff pethau fi i wneud yw chwarae efo teganau a dawnsio Traed Bach Sionc” Harri 4 oed.